காயத்தில் இருந்து மீண்டு விம்பிள்டன் போட்டியில் வெல்ல முயற்சிப்பேன் என்று செரீனா வில்லியம்ஸ் தெரிவித்துள்ளார் . குழந்தைப்பேறுக்காக பல மாதங்கள் டென்னிஸ் ஆடாமல் இருந்தார் செரீனா . பின்னர் , பாரிஸில் நடந்து வரும் பிரெஞ்ச் ஓபன் போட்டியில் கலந்து கொண்டார் . மூன்றாவது சுற்று வரை அபாரமாக ஆடி வெற்றி கண்டார் செரீனா . அவர் , நான்காவது சுற்று ஆட்டத்தில் பரம வைரியான மரியா ஷரபோவோவுடன் மோதுவதாக இருந்தார் . ஆனால் , ஆட்டம் தொடங்குவதற்கு சில மணி நேரம் முன்னதாக காயம் காரணமாக போட்டியில் இருந்து விலகுவதாக அறிவித்தார் . இது டென்னிஸ் வட்டாரத்தில் அதிர்ச்சியை ஏற்படுத்தியது . இந்த நிலையில் செரீனா நேற்று செய்தியாளர்களிடம் , " தசையில் ஏற்பட்டுள்ள காயம் காரணமாக விலக நேர்ந்தது . தற்போது இதற்காக தீவிர சிகிச்சை எடுத்து வருகிறேன் . பல மருத்துவ நிபுணர்களை சந்தித்து மருத்துவ சிகிச்சை பெற உள்ளேன் . விம்பிள்டன் போட்டிகள் தொடங்க ஒரு மாதத்துக்கு மேல் உள்ளதால் , அதற்காக தயாராகி வருகிறேன் . காயத்தில் இருந்து மீண்டு விம்பிள்டன் போட்டியில் வெல்ல முயற்சிப்பேன் " என்று கூறினார் .


கால்பந்து வீரர்கள் ஜீஜீ லால்பெக்லுவா , குர்பிரீத் சாந்து , வீராங்கனை ஒய்னம் பெம்பெம் தேவி ஆகியோருக்கு அர்ஜுனா விருதுகள் வழங்க வேண்டும் என்று அகில இந்திய கால்பந்து சம்மேளனம் பரிந்துரைத்துள்ளது . இந்திய கோல் கீப்பரான குர்பிரீத் சாந்து , பிரபல ஐரோப்பிய கால்பந்து போட்டிகளில் பங்கேற்ற ஒரே வீரர் என்ற பெருமைக்கு உரியவர் . அத்துடன் , நார்வேயில் நடைபெறும் கிளப்புகளுக்கு இடையேயான கால்பந்து போட்டியில் , சிறந்த அணியான ஸ்டாபேக் அணிக்கு அவர் தேர்வு செய்யப்பட்டுள்ளார் . அகில இந்திய கால்பந்து சம்மேளனத்தின் இந்த ஆண்டுக்கான சிறந்த வீரராக தேர்வு செய்யப்பட்டுள்ள ஜீஜீ , இந்திய கால்பந்து அணியின் வீரர்களில் முக்கியமானர் . தற்போது , ஐ லீக் கால்பந்துப் போட்டியின் மோகன் பங்கன் அணி சார்பிலும் , ஐஎஸ்எல் போட்டியில் சென்னையின் எஃப்சி அணி சார்பிலும் விளையாடி வருகிறார் . அதேபோல் , 2016 - ல் தெற்காசிய விளையாட்டுப் போட்டிகள் சில்லாங்கில் நடைபெற்றது . இந்த போட்டியுடன் தனது சர்வதேச கால்பந்து வாழ்க்கையிலிருந்து ஓய்வு பெறுகிறேன் என்று ஒய்னம் பெம்பெம் தேவி அறிவித்திருந்தார் . இந்த நிலையில் , மகளிர் கால்பந்தில் ஜாம்பவானான தேவிக்கு அர்ஜுனா விருது வழங்குவது , கால்பந்து விளையாட்டில் அவரது பங்களிப்புக்கு பொருத்தமான கெளரவமாக இருக்கும் என்று கருதுகிறோம் என அகில இந்திய கால்பந்து சம்மேளனம் ( ஏஐஎஃப்எஃப் ) தெரிவித்துள்ளது . இந்த மூவருக்கும் அர்ஜூனா விருதுகள் வழங்கி சிறப்பிக்க வேண்டும் என்று ஏஐஎஃப்எஃப் பரிந்துரைத்துள்ளது .


பாவம் ஒரு ரூபாய்தானே மான நஷ்ட ஈடாகக் கேட்கிறார் என்று சுசிகணேசனை விடுவதாயில்லை லீனா மணிமேகலை . அவர் ஒரு முன்னாள் பத்திரிகையாளரும் என்பதால் மீடியாவும் அவரை சப்போர்ட் பண்ணுவதாக நினைத்துக்கொண்டு அவர்களையும் விடாமல் வம்பிழுக்கும் லீனா , ’சுசி கணேசனின் கைக்கூலிகள் போல அவன் உமிழ்வதையெல்லாம் வெளியிடும் சில தமிழ் ஊடகங்களே , நான் பேசுவது உங்கள் வீட்டுப் பெண்களுக்கும் தான் . என்னை அவமானப்படுத்தி , என் மேல் வழக்குகள் போட்டு , பொய்களையும் அவதூறுகளையும் பரப்பி என்னை வாயடைக்க முடியாது’ என்று எகிறி அடித்துக்கொண்டே இருக்கிறார் . இன்னொரு பக்கம் இயக்குநர் மணிரத்னத்தையும் சுசிகணேசன் விவகாரத்தில் வம்பிழுக்கத்துவங்கியிருக்கிறார் லீனா . MeToo ' விவகாரத்தில் என்னிடம் மாட்டிய பிறகு , தான் மணிரத்னத்தின் சிஷ்யன் என்று பல இடங்களில் சுசிகணேசன் அடையாளப்படுத்திக்கொண்டு எஸ்கேப் ஆகப் பார்க்கிறார் . இதில் உடனே தலையிட்டு மணிரத்னம் உரிய விளக்கம் அளிக்கவேண்டும் . இல்லையெனில் அவர் தன்னிடம் பல படங்களில் உதவியாளராக வேலை பார்த்த சுசிகணேசனை காப்பாற்ற நினைக்கிறாரோ என்ற கரும்புள்ளி அவர் மீது விழுந்துவிடும் என்றும் எச்சரிக்கிறார் லீனா . என்னடா இது மணிரத்னத்துக்கு வந்த சோதனை ?


சுமார் 500 நாட்களுக்குப்பின் தல அஜித்தை திரையில் பார்க்கும் ரசிகர்களை ஏமாற்றாமல் ஃபுள் ட்ரீட் கொடுத்துள்ளார் அஜித் . காலை முதலே திரை அரங்குகளில் அஜித் கட் அவுட்டுக்கு பால் அபிஷேகம் செய்து , பட்டாசு வெடித்து கொண்டாடி வருகின்றனர் . " மூவேந்தர் " படத்தில் வரும் சரத்குமாரைப்போல அடாவடி அலப்பறை செய்து கொண்டிருக்கும் மைனர் அஜித் . வெள்ளை சட்டை , வேட்டி , பச்சைநிற ரேபான் ஏவியேட்டர் கூலிங் கிளாஸ் , வெண்நிற தலைமுடி , மீசை , தாடியுடன் காட்சியளிக்கிறார் தூக்குதுரையாக மரணமாஸ்க்கு உண்டான பேக்கேஜ் . நயன்தாரா கிராமத்து மெடிக்கல் கேம்ப்பில் காலந்துகொள்ள வருகிறார் . அஜித்தும் நயன் தாராவும் காதலில் விழுந்து , திருமணம் முடிக்கின்றனர் . அடிக்கடி கிராமத்தில் நடக்கும் அநியாயங்களைத் தட்டிக்கேட்டு பிரச்னைகளில் சிக்குகிறார் . அஜித்துடன் இருந்தால் குழந்தைக்கும் தமக்கும் பாதுகாப்பில்லை என உணர்ந்த நயன்தாரா குழந்தையுடன் மும்பை செல்கிறார் . 10 வருடங்கள் மனைவி , குழந்தையை பிரிந்து வாழ்கிறார் அஜித் . குடும்பத்தினரின் அறிவுரையின்பேரில் மனைவி , மகளை ஊருக்கு அழைத்து வர மும்பை செல்கிறார் . அங்கு அவரது மகளை கொல்லத்துடிக்கும் பிசினஸ் மேன் ஜகபதி பாபுவிடம் இருந்து மகளை எவ்வாறு காக்கிறார் என்பதே கதை . மாஸான ஆக்ஷன் படம் தான் என்றாலும் எமோஷனல் செம்மயா வொர்க்அவுட் ஆகியிருக்கிறது . ஆனால் அஜித்தின் ஸ்கிரீன் பிரசன்ஸ் மற்றும் மாஸுக்கு இந்தக் கதையே போதுமானது என எண்ணியுள்ளார் இயக்குநர் சிவா . ஸீனுக்கு ஸீன் அதிரடி காட்சிகள் மூலம் அதகளம் செய்யும் அஜித் . அங்கிதா , விவேக் , தம்பி ராமைய்யா , ரோபா ஷங்கர் அனைவரும் தங்கள் பங்கை சிறப்பாக செய்துள்ளனர் . படத்தில் நடித்த மற்ற கதாபாத்திரங்களுக்கு முக்கியத்துவம் அளிக்கப்பட்டுள்ளது சிவாவின் சிறப்பு என்றே சொல்லலாம் . படம் கடைசி 10 நிமிடங்கள் கல்நெஞ்சம் கொண்டவர்கள் கண்களிலும் கண்ணீர் Automatic கா வரவழைத்து விடுக்கிறார் தல அஜித் . விஸ்வாசம் பெர்பெக்ட் பேக்கேஜ் . அனைவருக்கும் சிறப்பான பொங்கல் விருந்து . ஆக்ஷன் , காமெடி , சென்டிமென்ட் , மாஸ் காம்போ என ரொம்ப நாளைக்கு அப்புறம் தரமான சம்பவம் , அஜித் நடித்த படங்களில் இது பெஸ்ட் ! " நம்மளோட கடந்த காலத்தையும் நிகழ் காலத்தையும் குழந்தைங்கவமேல திணிக்காதிங்க ! அவங்க எதிர்காலம் நல்லா இருக்கும் அவங்கள சந்தோமா விடுங்க " END கருத்து செம்ம !


தயாரிப்பாளர் சங்கத்தில் தலைவர் விஷாலின் கரம் ஓவ்வொரு நாளும் மேலும் மேலும் வீக்காகிக்கொண்டே வருகிறது . விஜய் ஆண்டனி , சிம்பு வரிசையில் தற்போது தனுஷும் விஷாலை முழுமூச்சாக எதிர்க்கத் தொடங்கியிருப்பதால் விரக்தியின் உச்சத்தில் இருக்கிறார் விஷால் . தமிழ்த் திரைப்படத் துறையில் ஏப்ரல் மாதம் நடைபெற்ற நீண்ட வேலைநிறுத்தம் முடிவுக்கு வந்த பின்னர் , படத் தயாரிப்பாளர்கள் நலன் கருதி ரிலீஸ் ரெகுலேஷன் கமிட்டி ஒன்று அமைக்கப்பட்டது . தணிக்கைச் சான்றிதழ் பெறுவதை அடிப்படையாகக் கொண்டு படங்களுக்கான ரிலீஸ் தேதியை ஒழுங்குபடுத்திக் கொடுப்பது இக்கமிட்டியின் பணி . ஆனால் இக்கமிட்டியை பெரிய பட்ஜெட் படங்கள் உதாசீனப்படுத்தின . நடைமுறையில் ஒருமுறை கூட வெற்றிகரமாக செயல்படுத்தப்படவில்லை . சங்கத்தை மதிக்காமல் அனைவரும் இஷ்டத்துக்கு படங்களை ரிலீஸ் செய்ய ஆரம்பித்தனர் . விஷால் சொல்லை ஒருவரும் பொருட்படுத்தவில்லை . இந்நிலையில் டிசம்பர் மாதம் 14 அன்று சீதக்காதி , டிசம்பர் 21 அன்று ’அடங்க மறு , பூமராங் , சிலுக்குவார்பட்டி சிங்கம் , டிசம்பர் 28இல் கனா ஆகிய படங்களை ரிலீஸ் செய்து கொள்ள கமிட்டி அனுமதி வழங்கியுள்ளது . ஜெயம் ரவியின் அடங்க மறு திரைப்படம் நீண்ட நாட்கள் காத்திருந்து ரிலீஸ் தேதி அறிவிக்கப்பட்ட பின்னர் , தனுஷ் தயாரிப்பில் அவர் நடித்துள்ள திரைப்படமான மாரி - 2 அதே நாளில் வருவதாக தற்போது திடீரென அறிவிக்கப்பட்டுள்ளது தயாரிப்பாளர்கள் மத்தியில் அதிர்ச்சியை ஏற்படுத்தியுள்ளது . முந்தைய நிலவரப்படி ‘மாரி2’ ஜனவரி மாதம் வெளியிடப்பட இருப்பதாகவே அறிவிக்கப்பட்டிருந்தது . ஆனால் ஜனவரியில் தனது மாமனாரின் ‘பேட்ட’ அஜீத்தின் ‘விஸ்வாசம்’ ஆகியவை வெளிவருவதால் மாரியை டிசம்பரில் ரிலீஸ் செய்ய திடீரென முடிவெடுத்துள்ளார் தனுஷ் . இந்தப் பஞ்சாயத்து குறித்த முதல் கட்ட பேச்சு வார்த்தைகளில் விஷாலை ஒருமையில் கடுமையான வார்த்தைகளில் திட்டித்தீர்த்தாராம் தனுஷ் . இதை ஒட்டி இன்று துவங்கும் தயாரிப்பாளர் சங்கப் பஞ்சாயத்து குறைந்த பட்சம் ஒருவாரத்துக்காவது நீடிக்கும் என்றும் முடிவில் வழக்கம்போல் விஷாலே மண்ணைக் கவ்வுவார் என்றும் சங்க வட்டாரங்கள் சொல்லுகின்றன .


நூற்றாண்டு விழாவில் ஓ . பி . எஸ் . பெருமிதம் தெரிவித்துள்ளார் . முன்னாள் முதலமைச்சர் எம் . ஜி . ஆர் . நூற்றாண்டு விழா தமிழக மாவட்டங்களில் கொண்டாடப்பட்டு வருகிறது . இன்று கரூரில் எம் . ஜி . ஆர் . நூற்றாண்டு விழா கொண்டாடப்பட்டு வருகிறது . இதில் முதலமைச்சர் எடப்பாடி பழனிசாமி , துணை முதலமைச்சர் ஓ . பன்னீசெல்வம் , அமைச்சர்கள் உள்ளிட்ட பலர் கலந்து கொண்டுள்ளனர் . பன்னீர்செல்வம் , எம் . ஜி . ஆர் . , கொண்ட கொள்கையில் உறுதியோடு நின்றவர் என்று கூறினார் . எம் . ஜி . ஆர் . நடிகராக , இயக்குநராக , தயாரிப்பாளராக அரசியல் தலைவராக , முதலமைச்சராக நாம் அறிவோம் . மக்கள் மனதில் நீங்கா இடம் பிடித்தவர் எம் . ஜி . ஆர் . ஓலைக் குடிசைக்கும் விளக்கேற்றி வைத்தவர் . நாடக உலகில் இருந்து திரைப்பட உலகில் காலடி வைத்த அவர் , திரைப்பட உலகில் முடிசூடா மன்னனாக திகழ்ந்தார் . ஒரு நடிகருக்கு ரசிகர் மன்றங்கள் இருக்கலாம் . ஆனால் , ஒரு நாட்டின் பிரதமரே ஒரு ரசிகர் மன்றத்தை திறந்து வைக்கிறார் என்றால் அது எம் . ஜி . ஆர் ரசிகர் மன்றமாகத்தான் இருக்கும் . மரணமிலா பெருவாழ்வு வாழ்பவர் என்று , விழாவில் ஓ . பன்னீர்செல்வம்எம் . ஜி . ஆரின் பெருமை குறித்து பேசினார் .


சூப்பர்ஸ் டாரின் மகள் சவுந்தர்யா விவாகரத்து கோரி மனு . . . . . ! ! ! ! சூப்பர் ஸ்டார் ரஜினி காந்தின் மகள் , சௌந்தர்யா , தன் கணவர் அஷ்வினிடமிருந்து விவாகரத்து கோரி , மனு தாக்கல் செய்துள்ளார் . கருத்து வேறுபாடு காரணமாக . கடந்த ஒரு வருடமாக , கணவரை விட்டு தன் தாய் வீட்டில் வாழும் சௌந்தர்யா , தற்போது , விவாகரத்து கேட்டு மனு தாக்கல் செய்துள்ளார் . இந்த விவாகரத்து தொடர்பாக மனம் திறந்த சௌந்தர்யா , தாங்கள் மனம் ஒத்து பிரிவதாக தெரிவித்துள்ளார் . இந்த விவகாரம் தற்போது , கோலிவுட் வட்டாரத்தில் பெரிதளவில் பேசப்பட்டு வருகிறது .


சென்னை தலைமைச் செயலகத்தில் சபாநாயகர் தனபாலை காங்கிரஸ் எம் . எல் . ஏ . க்கள் திடீரென சந்தித்துள்ளனர் . இது அரசியல் வட்டாரத்தில் பரபரப்பை ஏற்படுத்தியுள்ளது . கடந்த 16 - ம் தேதி ஏற்பட்ட கஜா புயல் காரணமாக வரலாறு காணாத சேதத்தை டெல்டா மாவட்டங்கள் சந்தித்துள்ளன . இதுவரை 65 - க்கும் மேற்பட்டோர் உயிரிழந்துள்ளனர் . கஜா புயலினால் வாழ்வாதாரத்தை இழந்து தவிக்கும் டெல்டா மக்களுக்கு பல்வேறு தரப்பினரும் உதவிக்கரம் நீட்டி வருகின்றனர் . பாதிக்கப்பட்ட மாவட்டங்களில் சீரமைப்பு பணிகளும் நிவாரணப் பணிகளும் நடைபெற்று வருகிறது . ஆனால் சில இடங்களில் நிவாரணப் பொருட்கள் சரிவர வந்து சேரவில்லை என குற்றச்சாட்டு எழுந்து வருகிறது . கஜா புயலில் இருந்து மீண்டும் வரும் டெல்டா விவசாயிகள் தலையில் பேரிடி விழுந்துள்ளது . மேகதாதுவில் காவிரி ஆற்றின் குறுக்கே அணை கட்ட கர்நாடக அரசு தீவிரமாக முயற்சித்து வருகிறது . தமிழக அரசின் எதிர்ப்பையும் மீறி மத்திய சுற்றுச்சூழல் அமைச்சகம் அனுமதி அளித்துள்ளது . இந்நிலையில் கஜா புயல் நிவாரணம் முறையாக வழங்கவும் , மேகதாது விவகாரம் உள்ளிட்டவை குறித்து விவாதிக்க சட்டமன்றத்தை கூட்டவும் காங்கிரஸ் எம் . எல் . ஏ . க்கள் முதல்வர் மற்றும் சபாநாயகர் தனபாலை சந்தி்த்து கோரிக்கை விடுத்துள்ளனர் . காங்கிரஸ் எம் . எல் . ஏ . க்களின் ஒரு மாத ஊதியத்தையும் புயல் நிவாரண நிதிக்காக முதல்வரிடம் வழங்கியுள்ளனர் .


உச்சநீதிமன்ற தீர்ப்பின்படி காவிரி மேலாண்மை வாரியம் அமைப்பதற்கான சாத்தியக்கூறுகள் , வழிமுறைகள் குறித்து தமிழகம் , கர்நாடகா , கேரளா , புதுச்சேரி ஆகிய 4 மாநில அதிகாரிகளுடன் மத்திய அரசு இன்று ஆலோசனை நடத்துகிறது . நூற்றாண்டை கடந்து தொடர்ந்து வந்த காவிரி நதிநீர் பங்கீட்டு விவகாரத்தில் , கடந்த மாதம் உச்சநீதிமன்றம் இறுதி தீர்ப்பை வழங்கியது . நடுவர் மன்றம் தமிழகத்திற்கு ஒதுக்கிய நீரின் அளவை உச்சநீதிமன்றம் குறைத்தாலும் , காவிரி மேலாண்மை வாரியம் அமைக்க வேண்டும் என்ற தீர்ப்பளித்தது . இது தமிழக விவசாயிகளிடையேயும் அரசு மற்றும் அரசியல் கட்சிகளிடையேயும் வரவேற்பை பெற்றது . 6 வார காலத்திற்குள் மத்திய அரசு காவிரி மேலாண்மை வாரியத்தை அமைக்க வேண்டும் என உச்சநீதிமன்றம் தீர்ப்பளித்திருந்தது . உச்சநீதிமன்ற தீர்ப்பின்படி காவிரி மேலாண்மை வாரியத்தை 6 வாரத்தில் அமைக்க வேண்டும் என அனைத்து கட்சி கூட்டத்தில் நிறைவேற்றிய தீர்மானத்தை பிரதமரிடம் அளிக்க தமிழக அரசு சார்பில் நேரம் கேட்கப்பட்டது . ஆனால் பிரதமர் நேரம் ஒதுக்காததால் , அடுத்தகட்ட நடவடிக்கை குறித்து அரசு சார்பில் எதிர்க்கட்சி தலைவர் ஸ்டாலினுடன் ஆலோசனை நடத்தப்பட்டது . நாடாளுமன்றத்தின் இரு அவைகளிலும் தமிழக எம்பிக்கள் , காவிரி மேலாண்மை வாரியம் அமைக்க வலியுறுத்தி அமளியில் ஈடுபட்டுவருவதோடு , நாடாளுமன்ற வளாகத்தில் ஆர்ப்பாட்டங்களும் நடத்தினர் . இதற்கிடையே காவிரி மேலாண்மை வாரியம் அமைப்பது குறித்து விவாதிக்க தமிழகம் , கர்நாடகா , கேரளா , புதுச்சேரி ஆகிய 4 மாநில அரசுகளுக்கு மத்திய அரசு அழைப்பு விடுத்தது . மத்திய அரசு நடத்தும் இந்த ஆலோசனைக்கூட்டம் இன்று நடைபெறுகிறது . இந்த ஆலோசனைக் கூட்டத்தில் தமிழக அரசு சார்பில் தலைமை செயலாளர் கிரிஜா வைத்தியநாதன் மற்றும் பொதுப்பணித்துறை முதன்மை செயலர் எஸ் . ஆர் . பிரபாகர் ஆகியோர் கலந்துகொள்கின்றனர் . இன்று நடைபெறும் ஆலோசனைக் கூட்டத்தில் உச்சநீதிமன்ற தீர்ப்புப்படி காவிரி மேலாண்மை வாரியத்தை அமைப்பதற்கான சாத்தியக்கூறுகள் , வழிமுறைகள் ஆகியவை குறித்து விவாதிக்கப்பட வாய்ப்புள்ளது . தமிழக மக்கள் மற்றும் அரசின் நீண்டகால கோரிக்கையான காவிரி மேலாண்மை வாரியம் அமைக்கப்படுமா ? எப்போது அமைக்கப்படும் ? என்பது குறித்து இன்று தெரிந்துவிடும் .


சமீப காலமாக போதைக்காக பயன்படுத்தப்படும் பொருட்களில் லிஸ்டில் இணைத்துள்ளது காளான் . யாரும் பயம் கொள்ள வேண்டாம் . இது சமைக்கும் காளான்களில் இருந்து முற்றிலும் வேறுப்பட்டது . விலையும் ரொம்ப அதிகம் . சுப்ரமணிய சுவாமி பேச்சுஃ தற்போது பிஜேபியை சேர்ந்த சுப்ரமணிய சுவாமி , வெளியிட்டுள்ள தகவலில் ' தமிழ் நடிகர்கள் பலர் போதை காளானுக்கு அடிமையாகி உள்ளதாகவும் . இது குறித்து பாராளமன்றத்தில் பேச உள்ளதாகவும் தெரிவித்துள்ளார் . ஆனால் எந்த நடிகர்கள் இந்த போதை காளானுக்கு அடிமையாகி உள்ளனர் என்கிற தகவலை மட்டும் இன்னும் சுப்ரமணிய சுவாமி வெளியிடவில்லை .


ஆஸ்திரேலியாவுக்கு எதிரான மூன்றாவது டெஸ்ட் போட்டியில் இந்திய அணி 137 ரன்கள் வித்தியாசத்தில் அபார வெற்றி பெற்று , 2 - 1 என டெஸ்ட் தொடரில் முன்னிலை வகிக்கிறது . இந்தியா - ஆஸ்திரேலியா இடையேயான மூன்றாவது டெஸ்ட் போட்டி மெல்போர்னில் நடந்தது . இதில் டாஸ் வென்று முதலில் பேட்டிங் ஆடிய இந்திய அணி , புஜாராவின் சதம் மற்றும் மயன்க் , கோலி , ரோஹித் சர்மாவின் அரைசதத்தால் இந்திய அணி 443 ரன்களை குவித்து டிக்ளேர் செய்தது . இதையடுத்து முதல் இன்னிங்ஸை ஆடிய ஆஸ்திரேலிய அணி பும்ராவின் வேகத்தில் சரிந்தது . முதல் இன்னிங்ஸில் வெறும் 151 ரன்களுக்கு அந்த அணி ஆல் அவுட்டானது . 292 ரன்கள் முன்னிலையுடன் இரண்டாவது இன்னிங்ஸை ஆடிய இந்திய அணி , மளமளவென விக்கெட்டுகளை இழந்தது . முதல் இன்னிங்ஸிற்கு எதிர்மாறாக பேட்டிங் ஆடியது . 8 விக்கெட் இழப்பிற்கு 106 ரன்கள் எடுத்து இரண்டாவது இன்னிங்ஸை டிக்ளேர் செய்தது . 399 ரன்கள் என்ற கடினமான இலக்குடன் இரண்டாவது இன்னிங்ஸை ஆடிய ஆஸ்திரேலிய அணியின் ஃபின்ச் , மார்கஸ் ஹாரிஸ் , உஸ்மான் கவாஜா , ஷான் மார்ஷ் , டிராவிஸ் ஹெட் , மிட்செல் மார்ஷ் , டிம் பெய்ன் , ஸ்டார்க் ஆகிய 8 விக்கெட்டுகளை 215 ரன்களுக்கு இழந்துவிட்டது . ஆனால் பாட் கம்மின்ஸ் சிறப்பாக பேட்டிங் செய்தார் . ஒருமுனையில் விக்கெட்டுகள் விழுந்தாலும் மறுமுனையில் பாட் கம்மின்ஸ் விக்கெட்டை விட்டுக்கொடுக்காமல் அதேநேரத்தில் ரன்களையும் சேர்த்தார் . கம்மின்ஸுடன் 9வது விக்கெட்டுக்கு ஜோடி சேர்ந்த நாதன் லயன் விக்கெட்டை விட்டுக்கொடுக்காமல் நன்கு ஒத்துழைப்பு கொடுத்தார் . பொறுப்புடன் தெளிவாக ஆடிய கம்மின்ஸ் அரைசதம் அடித்தார் . பவுலிங்கில் அசத்தி இரண்டாவது இன்னிங்ஸில் 6 விக்கெட்டுகளை வீழ்த்திய கம்மின்ஸ் , பேட்டிங்கிலும் அருமையாக செயல்பட்டு அரைசதம் அடித்தார் . நான்காம் நாளான நேற்றைய ஆட்டம் முடிந்த நிலையில் , இந்திய அணியின் வெற்றிக்கு 2 விக்கெட்டுகள் மட்டுமே தேவை என்பதால் நேற்றே போட்டியை முடிக்கும் விதமாக கூடுதலாக 5 ஓவர்கள் வீச அனுமதிக்கப்பட்டனர் . எனினும் இந்திய பவுலர்களால் கம்மின்ஸ் - லயன் ஜோடியை பிரிக்க முடியவில்லை . இதையடுத்து ஆட்டத்தின் கடைசி நாளான இன்றுகாலை 5 மணிக்கு ஆட்டம் தொடங்கியிருக்க வேண்டும் . ஆனால் மழை பெய்ததால் ஆட்டம் ஒன்றரை மணி நேரம் பாதிக்கப்பட்டது . மழை பெய்து வந்ததால் உணவு இடைவேளை அரைமணி நேரம் முன்னதாகவே விடப்பட்டு , பின்னர் மழை நின்றதும் ஆட்டம் தொடங்கப்பட்டது . இன்றைய ஆட்டம் தொடங்கிய 4வது ஓவரிலேயே கம்மின்ஸின் விக்கெட்டை வீழ்த்தி பும்ரா பிரேக் கொடுத்தார் . இதையடுத்து அடுத்த ஓவரிலேயே நாதன் லயனின் விக்கெட்டை இஷாந்த் சர்மா வீழ்த்தினார் . ஆஸ்திரேலிய அணி 261 ரன்களுக்கு ஆல் அவுட்டாக , இந்திய அணி 137 ரன்கள் வித்தியாசத்தில் வெற்றி பெற்றது . 1981ம் ஆண்டுக்கு அடுத்து 37 ஆண்டுகளுக்கு பிறகு இப்போதுதான் இந்திய அணி மெல்போர்னில் டெஸ்ட் போட்டியில் வெற்றி பெற்றுள்ளது . 9 விக்கெட்டுகளை வீழ்த்தி இந்திய அணியின் வெற்றிக்கு முக்கிய பங்காற்றிய பும்ராவிற்கு ஆட்டநாயகன் விருது வழங்கப்பட்டது . இந்த வெற்றியின் மூலம் 4 போட்டிகள் கொண்ட டெஸ்ட் தொடரில் 2 - 1 என இந்திய அணி முன்னிலை வகிக்கிறது . கடைசி போட்டி ஜனவரி 3ம் தேதி சிட்னியில் தொடங்குகிறது .


மெர்சல் படத்திற்கான அனைத்து பணிகளும் முடிவடைந்துள்ள நிலையில் , தணிக்கை சான்றிதழ் வழங்கப்படவில்லை என தணிக்கை குழு தெரிவித்துள்ளது ரசிகர்கள் மத்தியில் பெரும் குழப்பத்தை ஏற்படுத்தியுள்ளது . இயக்குனர் அட்லீ இயக்கத்தில் நடிகர் விஜய் , நடிகைகள் சமந்தா , காஜல் அகர்வால் ஆகியோர் நடிப்பில் மெர்சல் திரைப்படம் தேனாண்டாள் பிலிம்ஸ் சார்பில் சுமார் 130 பட்ஜெட்டில் தயாரிக்கப்பட்டுள்ளது . இந்த படம் குறித்து பல்வேறு முரண்பட்ட கருத்துகள் வலைதளங்களில் பரவி ரசிகர்கள் மத்தியில் பீதியை கிளப்பி வருகிறது . மெர்சல் படத்தில் புறா வரும் காட்சிகள் மற்றும் பாம்பு பெயர் உள்ளிட்ட பிரச்சனைகளில் விலங்கு நல வாரியம் அனுமதி தரவில்லை . இதனால் திட்டமிட்டபடி தீபாவளியன்று மெர்சல் திரைப்படம் வெளியாவதில் சிக்கல் ஏற்பட்டுள்ளது . இதனிடையே மெர்சல் படத்திற்கு யு / ஏ சான்றிதழ் வழங்கப்பட்டுள்ளதாக இயக்குனர் அட்லீ தனது டுவிட்டர் பக்கத்தில் தெரிவித்திருந்தார் . இந்நிலையில் , திரைப்படத்திற்கு தணிக்கை சான்றிதழ் வழங்கப்படவில்லை என தணிக்கை குழு விளக்கம் அளித்துள்ளது . காரணம் படத்திற்கு விலங்கு நல வாரியத்திடம் அனுமதி பெறாததால் தணிக்கை சான்று வழங்கவில்லை என தணிக்கை குழு விளக்கம் அளித்துள்ளது .


இன்று மாலை தென்னிந்திய நடிகர் சங்கம் சார்பில் பத்திரிகையாளர் சந்திப்பு நடை பெற்றது . . இதில் நடிகர் சங்க தலைவர் நாசர் பொருளாளர் கார்த்தி துணை தலைவர் பொன்வண்ணன் , செயற்குழு உறுப்பினர்கள் , A . L உதயா , விக்னேஷ் , பிரேம் , M . A . பிரகாஷ் , குட்டிபத்மினி நியமன செயற்குழு உறுப்பினர்கள் மனோபாலா ஹேமசந்திரன் ஆகியோர் கலந்து கொண்டனர் . . தென்னிந்திய நடிகர் சங்க தலைவர் நாசர் பேசியது : - இப்போது தமிழ் சினிமாவுக்கு மிகவும் இக்கட்டான சூழ்நிலை , டிஜிட்டல் டெக்னாலஜி வந்த பிறகு தமிழ் சினிமாவில் நிறைய பிரச்சனைகள் உள்ளது . எந்த ஒரு தொழிலுமே விஞ்ஞான வளர்ச்சிக்கு பின்னர் செழிப்பாக தான் இருக்கும் ஆனால் நமது சினிமா மட்டும் மாறாக பல பிரச்சனைகளை சந்தித்து பின்னோக்கி சென்றுக்கொண்டிருக்கிறது . இதை சரி செய்ய வேலை நிறுத்தம் தொடர்ந்து நடைபெற்றுக்கொண்டிருக்கிறது . எப்போதும் வேலை நிறுத்தம் என்றால் சில நாட்கள் நடைபெறும் அதன் பின்னர் நிறைவடைந்துவிடும் ஆனால் மாறாக இந்த முறை வேலை நிறுத்தம் தொடர்ந்து நடைபெற்றுக்கொண்டிருக்கிறது . இதற்கு ஆதரவாக திரையுலகமே உள்ளது . இதனால் தினமும் வேலைக்கு செல்லும் தொழிலாளர்கள் மிகவும் பாதிக்கப்படுவார்கள் . இந்த இறுக்கமான சூழ்நிலை இளகவைக்க நாங்கள் சில நாட்களாக இரவும் பகலும் பேசி ஒரு முடிவுக்கு வந்துள்ளோம் . அதை நடிகர் சங்கத்தின் துணை தலைவர் பொண்வண்ணன் கூறுவார் என்றார் . இதை தொடர்ந்து நடிகர் சங்க துணை தலைவர் பொன்வண்ணன் பேசியது : - நான் சினிமாவுக்கு வந்த காலத்தில் தயாரிப்பாளர்கள் ஒரு கூட்டு குடும்பமாக தான் வேலை செய்து வந்தார்கள் . தயாரிப்பு என்பது ஒரு தயாரிப்பாளர் மட்டுமே செய்யும் வேலை அல்ல அதை தமிழகத்தில் உள்ள அனைத்து விநியோகஸ்தர்களும் , திரையரங்க உரிமையாளர்களும் இனைந்து செய்யும் வேலை . அனைவரும் ஒவ்வொரு படத்தையும் தங்களுடைய படமாக நினைத்து தான் வேலை செய்து வந்தார்கள் . இதையெல்லாம் நான் பத்து வருடங்களாக கண்ணால் பார்த்திருக்கிறேன் . ஒரு கூட்டாக இனைந்து செய்யப்பட்டுக்கொண்டிருந்த இந்த தொழில் நம்பிக்கையின்மையால் மாறியுள்ளது . திரையரங்குகளில் ஆன்லைன் டிரான்ஸ்பரன்சி கண்டிப்பாக வேண்டும் . ஆன்லைன் டிரான்ஸ்பரன்சி கண்டிப்பாக இருக்கும் போது நடிகர்களின் படங்கள் தோல்வி அடையும் போது அவர்களின் சம்பளத்தை குறைக்கும்படியும் , படம் வெற்றி பெறும் போது அவர்கள் அடுத்த படத்திலிருந்து அதற்கு ஏற்றவாறு சம்பளத்தை ஏற்றுவதற்கும் உதவியாக இருக்கும் . எந்த வித கணக்கு வழக்கும் இல்லாமல் ஒரு நடிகரை சம்பளத்தை குறைக்க சொல்லும் போது அந்த நடிகர்கள் மனரீதியாக வருத்தப்படுகிறார்கள் . ஆன்லைன் டிக்கெட் புக்கிங் சார்ஜெஸ் அதிகமாக இருப்பதால் மக்கள் திரையரங்குக்கு வருவது கம்மியாகியுள்ளது , அதனால் அதை குறைக்க வேண்டும் . சினிமா என்பது மக்களுக்காக தான் . இந்த விஷயத்தில் தயாரிப்பாளர் சங்கத்துக்கு ஆதரவாக இருப்போம் . மேலும் காவரி மேலாண்மை ஸ்ட்ர்லெட் பிரச்சனைகளுக்காக மக்களுக்கு ஆதரவாக அழுத்தம் தரும் வகையில் விரைவில் அதற்கென ஒரு போராட்டமோ அல்லது உண்ணாவிரதமோ அடுத்த வாரத்தில் அரசாங்கத்திடம் முறைப்படி அனுமதி வாங்கி நடத்தப்படும் என்றார் நடிகர் சங்க துணை தலைவர் பொன்வண்ணன் .


தனக்கு அடுத்து அமமுகவில் மிகவும் பசையுள்ள நபராகவும் நம்பிக்கைக்கு உரியவராகவும் இருந்த செந்தில் பாலாஜி திமுகவுக்கு சென்றதால் நொந்து நூடுல்ஸ் ஆகி விட்டார் டி . டி . வி . தினகரன் . இதனால் உள்ளுக்குள் அழுதாலும் அதை முகத்தில் காட்டிக்கொள்ளாமல் எங்கிருந்தாலும் வாழ்க என சிரித்துக் கொண்டே வாழ்த்துகிறார் . இப்போது அடுத்த நிலையில் உள்ள முக்கிய நபர்களிடம் செந்தில் பாலாஜியின் பொறுப்புகளை ஒப்படைத்து இருக்கிறார் . ஆனால் , அவர்களோ ’’பொறுப்பு ஏத்துக்கிறோம் . . செலவுகளை நீங்கள்தான் கவனித்துக் கொள்ள வேண்டும்’’ எனக் கூறிய மாஜி அமைச்சர்களும் , செல்வாக்குள்ள எம்எல்ஏக்களும் கைவிரித்து விட்டார்களாம் . அதனால் உள்ளே இருக்கும் நோட்டுக்களை தூசு தட்டி எடுக்கலாம் என திட்டமிட்டிருந்தார் டி . டி . வி . தினகரன் . ஆனால் அவரது மனைவி அதற்கு தற்போது தடை போட்டிருப்பதாக கூறுகிறார்கள் . ’’சசிகலா சிறையில் இருந்து வெளியில் வரும் வரை பணத்தை பெரிய அளவில் தரமுடியாது . கையில் இருப்பதை வைத்து காலத்தை ஓட்டுங்கள் . தேர்தல் வரும்போது நிதி திரட்டிக் கொள்ளலாம்’’ என கிடுக்குப்பிடி போட்டு வருகிறாராம் . இப்போதைக்கு அவர் நிலைமையே ஆட்டம் காணுவதால் , கட்சி தொண்டர்களும் அப்செட்டாகி கிடக்கிறார்கள் . இதனை வெளியேயும் சொல்ல முடியாமல் , உள்ளேவும் வைத்துக் கொள்ள முடியாமல் தவிக்கிறார் டி . டி . வி . தினகரன் .


மனைவியை பயன்படுத்தி இளம் பெண்களுடன் சல்லாபம் செய்பவர் என நடிகர் ஹிருதிக் ரோஷன் மீது நடிகை கங்கனா பரபரப்பு குற்றஞ்சாட்டியுள்ளார் . ஹிருதிக் ரோஷன் தனது சிறுவயது காதலி சுஹானாவை திருமணம் செய்து வாழ்ந்து வந்தார் . அப்போது நடிகை கங்கனாவுடன் இணைந்து நடித்த போது இருவரும் காதல் வயப்பட்டதாக கூறப்படுகிறது . இந்த தகவல் அறிந்து சுஹானா ஹிருதிக்கிடம் இருந்து விவகாரத்து பெற்று சென்றுவிட்டார் . கருத்து வேறுபாடு காரணமாக கங்கனா – ஹிருதிக் ரோஷன் இடையேயும் பிரச்சனை ஏற்பட்டது . அவ்வப்போது ஹிருதிக் ரோசன் மீது கங்கனா புகார்களை கூறி வந்தார் . தன்னை திருமணம் செய்யாமல் ஏமாற்றிவிட்டார் என்றும் , தானும் ஹிருதிக் ரோஷனும் காதலித்தோம் என்றெல்லாம் கங்கனா கூறிய புகார்களை ஹிருதிக் மறுத்து வருகிறார் . இருவரும் நண்பர்களாக மட்டுமே பழகியதாகவும் ஹிருதிக் ரோஷன் விளக்கம் அளித்து வருகிறார் . இந்த நிலையில் பெண்கள் தங்களுக்கு நேர்ந்த பாலியல் தொல்லைகள் மீ டூ என ட்விட்டரில் வெளியிட்டு வருகின்றனர் . இதனால் பிரபல நடிகர்கள் , இயக்குனர்கள் , தயாரிப்பாளர்கள் என பலரும் பாலியல் தொல்லை குற்றச்சாட்டுக்கு உள்ளாகி வருகின்றனர் . இது குறித்து நடிகை கங்கனா தனியார் தொலைக்காட்சி ஒன்றுக்கு பேட்டி அளித்தார் . அப்போது தற்போதும் கூட பல நடிகர்கள் , நடிகைகளை அடிக்கிறார்கள் , தொந்தரவு செய்கிறார்கள் . ஆனால் அவர்கள் பெயர்கள் எல்லாம் வெளியாகவில்லை . அந்த நடிகர்களுக்கும் தண்டனை வழங்கப்பட வேண்டும் என்று கங்கனா தெரிவித்தார் . மேலும் நடிகர்கள் தங்கள் மனைவியை கேடயமாக பயன்படுத்திக் கொண்டு இளம் பெண்களை ஆசை நாயகிகளாக வைத்துக் கொள்கிறார்கள் . மனைவி இருக்கும் போதே இளம் பெண்களை ஆசை நாயகிகளாக்கிக் கொள்ளும் நடிகர்களும் தண்டிக்கப்பட வேண்டும் என்றும் கங்கனா தெரிவித்தார் . உடடினயாக தொகுப்பாளர் நடிகர் ஹிருதிக் ரோசனை பற்றியா பேசுகிறீர்கள் என்று கேள்வி எழுப்பினார் . அதற்கு ஆம் தான் ஹிருதிக் ரோசனை பற்றித்தான் கூறுகிறேன் என்று பதில் அளித்து திடுக்கிட வைத்தார் கங்கனா . மேலும் மனைவி இருக்கும் போதே இளம் பெண்களை ஆசை நாயகியாக்கும் ஹிருதிக் ரோசனுடன் இணைந்து யாரும் பணியாற்ற கூடாது என்றும் கங்கனா கேட்டுக் கொண்டார் . இந்தி திரையுலகில் சூப்பர் ஸ்டார் வரிசையில் உள்ள நடிகர் ஹிருதிக் ரோசன் . அவர் மீது கங்கனா கூறியுள்ள புகார் பாலிவுட் வட்டாரத்தில் மிகுந்த பரபரப்பை ஏற்படுத்தியுள்ளது .


சென்னை தி . நகரில் செய்தியாளர்களை சந்தித்த நடிகர் சரத்குமார் , ரஜினிக்கு அரசியலுக்கு வந்தால் தீவிரமாக எதிர்க்கப்போவதாகவும் , தமிழகத்தை தமிழன்தான் ஆள வேண்டும் என்றும் கூறினார் . இது ரஜினி ரசிகர்களை அதிர்ச்சியடைய வைத்துள்ளது . சம்மந்தம்மில்லாமல் சரத்குமார் எதற்காக எங்கள் தலைவரை பற்றி பேச வேண்டும்மென கண்டன குரல்கள் எழுப்பி வருகின்றனர் . இந்நிலையில் வேலூர் மாவட்டம் , சோளிங்கர் நகர பேருந்து நிலையத்தில் மாவட்ட ரஜினி ரசிகர் மன்ற பொருளாளர் ரவி தலைமையில் திரண்ட ரஜினி ரசிகர்கள் , நடிகர் சரத்குமார் உருவபொம்மையை எரித்து தங்களது கண்டனத்தை தெரிவித்தனர் . அதோடு , சமத்துவ மக்கள் கட்சியின் தலைவர் சரத்குமார் எங்கள் தலைவருக்கு எதிர்ப்பு தெரிவிப்பதை இத்துடன் நிறுத்தி கொள்ளுங்கள் . இல்லையென்றால் உங்களுக்கு அதிகரிக்கும் எதிர்ப்பை எவராலும் தடுக்க முடியாது என எச்சரித்தனர் . எங்கள் தலைவர் தமிழன் இல்லை என்று சொல்லும் நீங்கள் நடிகர் சங்க தேர்தலின் போது ஏன் தமிழர் அல்லாத ஒருவரின் ஆதரவை நாடினீர்கள் ? தலைவரின் ரசிகர்களுக்கு அன்பாய் பேசுபவரிடம் அடிபணியவும் தெரியும் தலைவரை எதிர்ப்பவர்களை அடக்கவும் தெரியும் . சீண்டி பார்த்தவங்க எல்லாம் சின்னாபின்னமா போயிருக்காங்க . யார எதிர்க்கிறோமுன்னு தெரிஞ்சுட்டு பேசுங்க என எச்சரித்தும் கோஷங்கள் எழுப்பினர் .


தொடர்ச்சியாக 4 ஒருநாள் போட்டிகளில் இங்கிலாந்திடம் தோல்வியடைந்த ஆஸ்திரேலியா , கடைசி ஒருநாள் போட்டியிலும் சொதப்பலாக பேட்டிங் ஆடிவருகிறது . பந்தை சேதப்படுத்திய விவகாரத்தில் ஸ்மித் மற்றும் வார்னருக்கு ஓராண்டு தடை விதிக்கப்பட்டுள்ளது . அதனால் சீனியர் வீரர்களான அவர்கள் இல்லாமல் ஆஸ்திரேலிய அணி திணறிவருகிறது . தொடர் தோல்விகளை சந்தித்து வருகிறது . இங்கிலாந்துக்கு எதிரான ஒருநாள் தொடரில் தொடர்ச்சியாக 4 போட்டிகளில் அந்த அணி தோல்வியடைந்தது . முதல் போட்டியில் 3 விக்கெட்டுகள் வித்தியாசத்திலும் இரண்டாவது போட்டியில் 38 ரன்கள் வித்தியாசத்திலும் ஆஸ்திரேலியா தோல்வியை தழுவியது . மூன்றாவது போட்டியில் யாரும் எதிர்பார்க்காத அளவிற்கு 481 ரன்கள் என்ற சாதனை ஸ்கோரை அடித்த இங்கிலாந்து , ஆஸ்திரேலியாவை 242 ரன்கள் வித்தியாசத்தில் வீழ்த்தி ஆஸ்திரேலியாவிற்கு வரலாற்று படுதோல்வியை பரிசாக வழங்கியது . நான்காவது போட்டியிலும் இங்கிலாந்தே வெற்றி பெற்றது . தொடர்ச்சியாக 4 போட்டிகளில் தோல்வியடைந்த ஆஸ்திரேலிய அணி , கடைசி போட்டியிலாவது வெற்றி பெறும் முனைப்பில் இருந்தது . கடைசி போட்டி இன்று நடந்துவருகிறது . டாஸ் வென்ற ஆஸ்திரேலிய அணி பேட்டிங் தேர்வு செய்து ஆடிவருகிறது . தொடக்க வீரர்கள் ஆரோன் ஃபின்ச் 22 ரன்களிலும் டிராவிஸ் ஹெட் 56 ரன்களிலும் ஆட்டமிழந்தனர் . அதன்பிறகு களமிறங்கிய ஸ்டாய்னிஸ் ( 0 ) , ஷான் மார்ஷ் ( 8 ) , டிம் பெய்ன் ( 1 ) என வரிசையாக அவுட்டாகினர் . அலெக்ஸ் கேரியும் ஷார்ட்டும் களத்தில் உள்ளனர் . 17 ஓவருக்கே 5 விக்கெட்டுகளை இழந்து ஆஸ்திரேலிய அணி திணறிவருகிறது . இங்கிலாந்து அணி இருக்கும் ஃபார்முக்கு 350 ரன்களுக்கு குறைவாக இலக்கு நிர்ணயித்தால் , கண்டிப்பாக ஆஸ்திரேலியா தோற்றுவிடும் . ஆனால் ஆஸ்திரேலியா ஆடுவதை பார்த்தால் , பெரிய இலக்கை நிர்ணயிப்பது கடினம் தான் . எனவே இந்த போட்டியிலும் தோற்று , இங்கிலாந்துடனான ஒருநாள் தொடரில் ஒயிட்வாஷ் ஆவது உறுதியாகிவிட்டது .


மத்திய அரசு சொல்வதற்கெல்லாம் நாங்க ஆட முடியாது எனவும் நம்பிக்கையில்லா தீர்மானத்தை ஆதரிப்பது குறித்து கட்சி தலைமை முடிவெடுக்கும் எனவும் மீன்வளத்துறை அமைச்சர் ஜெயக்குமார் தெரிவித்துள்ளார் . காவிரி மேலாண்மை வாரியம் அமைப்பது குறித்து நாடாளுமன்றத்தில் பெரும் பரபரப்பு நிலவுகிறது . கடந்த 10 நாட்களாக பல்வேறு பிரச்சனை காரணமாக நாடாளுமன்றம் ஒத்திவைக்கப்பட்டு வருகிறது . இதனிடையே தமிழத்திற்கு காவிரி மேலாண்மை வாரியம் அமைக்க உச்சநீதிமன்றம் உத்தரவிட்டும் கர்நாடக அரசு மறுப்பு தெரிவித்து வருகிறது . மத்திய அரசும் கால தாமதம் செய்து வருகிறது . இதனிடையே தமிழக சட்டப்பேரவையில் காவிரி மேலாண்மை வாரியம் அமைக்க கோரி தீர்மானம் நிறைவேற்றப்பட்டுள்ளது . மேலும் நாடாளுமன்றத்தில் மத்திய அரசு மீது நம்பிக்கையில்லா தீர்மானமும் கொண்டுவர முடிவு செய்யப்பட்டுள்ளது . இந்நிலையில் , மீன்வளத்துறை அமைச்சர் ஜெயக்குமார் செய்தியாளர்களை சந்தித்தார் . அப்போது , மத்திய அரசு சொல்வதற்கெல்லாம் நாங்க ஆட முடியாது எனவும் நம்பிக்கையில்லா தீர்மானத்தை ஆதரிப்பது குறித்து கட்சி தலைமை முடிவெடுக்கும் எனவும் தெரிவித்தார் .


கல்யாண் குமார் இயக்கத்தில் பிரபுதேவா , ஹன்சிகா நடித்த படம் குலேபகாவலி . இந்நிலையில் குலேபகாவலியும் வருகிற பொங்கலுக்கு திரைக்கு வர இருக்கிறது . இது தவிர ஹன்சிகாவிற்கு வேறு படங்கள் எதுவும் கைவசம் இல்லை . கடந்த ஆண்டு ஹன்சிகா , ஜெயம் ரவி நடித்த போகன் படம் மட்டுமே தமிழில் வெளியானது . அந்தப் படமும் எதிர்பார்த்த வெற்றியைப் பெறவில்லை . இந்நிலையில் தற்போது மார்க்கெட் குறைந்ததால் இந்த படத்தை பெரிதும் நம்பியுள்ளார் ஹன்சிகா . இந்த நிலையில் கலைப்புலி எஸ் தாணு தயாரிப்பில் விக்ரம் பிரபு ஹீரோவாக நடிக்கும் துப்பாக்கி முனை படத்தில் நடிக்க ஒப்பந்தமாகியுள்ளார் ஹன்சிகா . கடந்த சில நாட்களாக இப்படத்தின் படப்பிடிப்பு நடைபெற்று வருகிறது . ஏற்கனவே கலைப்புலி எஸ் . தாணு , நடிகர் விக்ரம் பிரபு இணைந்த படம் அரிமா நம்பி . இந்த படம் ஓரளவு வெற்றியைப் பெற்றது . அதன்பிறகு விக்ரம் பிரபு நடித்த எந்த படமும் எதிர்பார்த்த வெற்றியை பெறவில்லை . இந்நிலையில் , அவரின் பெயருக்கு பின்னால் வைத்துக்கொண்ட வீரத் திலகம் என்ற பட்டத்திற்கு நெட்டிசன்கள் கடுமையாக விமர்சனம் செய்தனர் . தமிழில் படங்கள் இல்லாததால் மார்கெட் குறைந்த விக்ரம் பிரபுவுடன் இணைகிறார் ஹன்சிகா . இது தவிர எஸ் . எஸ் சூர்யா இயக்கத்தில் விக்ரம் பிரபு நடித்த பக்கா என்ற படம் விரைவில் திரைக்கு வர இருக்கிறது .


சர்வதேச துப்பாக்கி சுடுதல் 10 மீ . ஏர் பிஸ்டல் தரவரிசைப் பட்டியலில் இந்தியாவின் இளம் வீரர் ஷஸார் ரிஸ்வி முதலிடம் பிடித்து அசத்தினார் . . கொரியாவின் சங்வானில் உலகக் கோப்பை துப்பாக்கி சுடுதல் போட்டிகள் நடைபெற்றன . இதில் ரிஸ்வி 10 மீ ஏர் பிஸ்டல் பிரிவில் வெள்ளிப் பதக்கம் வென்று சாதனை படைத்தார் . 1654 புள்ளிகளுடன் அவர் வெள்ளி வென்றார் என்பது குறிப்பிடத்தக்கது . மேலும் , கடந்த மார்ச் மாதம் மெக்ஸிகோவில் நடந்த உலகக் கோப்பை போட்டியிலும் ரிஸ்வி உலக சாதனையுடன் தங்கம் வென்றிருந்தார் என்பது கூடுதல் தகவல் . இந்த நிலையில் சர்வதேச துப்பாக்கி சுடுதல் சம்மேளனம் வெளியிட்ட பட்டியலில் 10 மீ . ஏர் பிஸ்டல் பிரிவில் ரிஸ்வி முதலிடம் பெற்றுள்ளார் . மற்ற இந்திய வீரர்களான ரவிக்குமார் 4 - வது இடமும் , தீபக்குமார் 9 - ஆம் இடமும் பிடித்து உள்ளனர் . அதேபோன்று , 50 மீ . ரைபிள் பிரிவில் அகில் ஷரோன் 4 - வது இடமும் , சஞ்சீவ் ராஜ்புத் 8 - வது இடமும் பிடித்தனர் . மகளிர் பிரிவில் காமன்வெல்த் போட்டியில் தங்கம் வென்ற மனு பேக்கர் இதே பிரிவில் 4 - ஆம் இடம் பெற்றுள்ளார் . மெஹுலி கோஷ் 7 - வது இடமும் , அபூர்வி சந்தேலா 11 - வது இடமும் , அஞ்சும் 12 - வதுஇடமும் பிடித்துள்ளனர் .


தமிழ்சினிமாவின் நம்பர் ஒன் நம்பர் ஒன் நடிகையாக தொடர்ந்து கொடி பறக்கவிட்டுக்கொண்டிருக்கும் நயன்தாரா அடுத்த ஆண்டில் இயக்குநர் அவதாரம் எடுக்கவிருக்கிறார் என்று மிக நம்பகமான தகவல்கள் வந்துகொண்டிருக்கின்றன . கடந்த ஒன்றிரண்டு வருடங்களாக தொடர்ந்து பிசியாக இருந்துவரும் நயன் தற்போது ஹீரோயின் சப்ஜெக்டுகளில் அதிக கவனம் செலுத்திவருகிறார் . அவரது சம்பளமும் 2 கோடிக்கும் மேல் உயர்ந்துவிட்டது . ‘உன்னைப்போல் ஒருவன்’ , ‘பில்லா 2’ படங்களை இயக்கிய சக்ரி டோலட்டி இயக்கத்தில் , நயன்தாரா கதாநாயகியாக நடிக்கும் திரைப்படம் ‘கொலையுதிர் காலம்’ . இப்படத்தை யுவன் சங்கர் ராஜா , பாலிவுட்டின் பிரமாண்ட தயாரிப்பு நிறுவனமான பூஜா எண்டர்டெயின்மென்ட்சுடன் இணைந்து தயாரிப்பதாக இருந்தது . சில காரணங்களால் படப்பிடிப்பு நிறுத்தப்பட்டிருந்தது . தற்போது , யுவன் சங்கர் ராஜாவின் நிறுவனத்துக்கு பதிலாக , எட்செட்ரா எண்டர்டெயின்மென்ட்ஸ் நிறுவனம் இணைந்துள்ளது . இந்தப் படம் வரும் ஜனவரி மாதம் வெளியாக இருக்கிறது . அஜித்துடன் நயன்தாரா நடித்த ‘விஸ்வாசம்’ படமும் ஜனவரி மாதம்தான் ரிலீசாக உள்ளது . இதைத் தொடர்ந்து , நயன்தாராவின் ‘ஐரா’ படத்தை பிப்ரவரியில் ரிலீஸ் செய்ய திட்டமிட்டிருக்கிறார்கள் . இந்நிலையில் தனது காதலர் விக்னேஷ் சிவன் உதவியுடன் படப்பிடிப்பு தவிர்த்த மற்ற நேரங்களில் கேமரா , எடிட்டிங் போன்ற தொழில் நுட்பங்களைக் கற்றுக்கொள்வதில் பெரும் ஆர்வம் காட்டிவருகிறார் நயன் . எனவே அவர் இயக்குநராகும் வெகுதொலைவில் இல்லை என்கிறார்கள் நயனின் உதவியாளர்கள் .


பீகார் முதலமைச்சராக இருந்த நிதிஷ்குமார் நேற்று ராஜினாமா செய்த நிலையில் , பாஜக ஆதரவுடன் இன்றுமீண்டும் முதல்வராக பதவியேற்றார் . ஆளுநர் கேசரிநாத் திரிபாதி பதவி பிரமானம் செய்து வைத்தார் . பீகார் மாநிலத்தில் நிதிஷின் கட்சிக்கு 71 எம் . எல் . ஏக்கள் உள்ளனர் . லாலுவின் ராஷ்டீரிய ஜனதா தள கட்சிக்கு 80எம் . எல் . ஏக்களும் , காங்கிரஸுக்கு 27 எம் . எல் . ஏக்களும் , பாஜக கூட்டணி 58 எம் . எல் . ஏக்களும் உள்ளனர் . இதனிடையே ரயில்வே அமைச்சராக லாலு இருந்தபோது , ஐ . ஆர் . சி . டி . சி . ஹோட்டலுக்கு நிலம் ஒதுக்கிய விவகாரத்தில் முறைகேடு நடைபெற்றதாக குற்றம்சாட்டு இருந்து வருகிறது . இதுகுறித்த சிபிஐ குற்றப்பத்திரிக்கையில் , லாலுவின் மகனும் பீகார் மாநிலத்தின் துணை முதல்வருமான தேஜஸ்வியின் பெயரும் உள்ளதால் , முதலமைச்சர் நிதிஷ் குமார் விளக்கம் கேட்டதாக தெரிகிறது . ஆனால் பாட்னாவில் செய்தியாளர்களைச் சந்தித்த லாலு , தமது மகன் பதவி விலக மாட்டார் எனத் தெரிவித்தார் . இதைதொடர்ந்து பீகார் முதலமைச்சர் நிதிஷ்குமார் தனது பதவியை ராஜினாமா நேற்று ராஜினாமா செய்தார் . இந்நிலையில் , பாஜக கூட்டணி எம் . எல் . ஏக்கள் 51 பேர் ஆதரவுடன் இன்று மீண்டும் பீகார் முதலமைச்சராக பதவியேற்று கொண்டார் . அவருக்கு ஆளுநர் கேசரிநாத் திரிபாதி பதவி பிரமானம் செய்து வைத்தார் . மேலும் துணை முதலமைச்சராக சுஷில் குமார் மோடி பதவியேற்று கொண்டார் . ஆளுநர் உத்தரவின்படி 2 நாட்களில் சட்டப்பேரவையில் பெரும்பான்மையை நிதிஷ்குமார் நிரூபிக்க உள்ளார் .


சர்வதேச சந்தையில் கச்சா எண்ணெணின் விலைக்கு ஏற்ப பெட்ரோல் டீசல் விலையை எண்ணெய் நிறுவனங்கள் நிர்ணயித்து வந்தன . தொடக்கத்தில் 15 நாட்களுக்கு ஒரு முறை விலை மாற்றி அமைக்கப்பட்டு வந்தது . இதையடுத்த கடந்த சில மாதங்களுக்கு முன்பு பெட்ரோல் , டீசல் விலையை நாள்தோறும் நிர்ணயிக்கும் முறை தொடங்கப்பட்டது . தற்போது ஒவ்வொரு நாளும் விலை மாற்றி அமைக்கப்பட்டு வருகிறது . இதனிடையே கடந்த 2 மாதங்களாக பெட்ரோல் விலை கொஞ்சம் , கொஞ்சமாக உயர்த்தப்பட்டு வருகிறது . தமிழகத்தில் தற்போது 89 ரூபாய்ககு விற்கப்பட்டு வருகிறது . பொது மக்கள் இதற்கு கடும் எதிர்ப்பு தெரிவித்து வருகின்றனர் . பெட்ரோல் விலை உயர்வைக் கண்டித்து எதிர்கட்சிகள் போராட்டத்தல் ஈடுபட்டு வருகின்றனர் . பொது மக்களும் இதனால் தங்கள் வாகங்களை ஓரங்கட்டி வைத்துள்ளனர் . அத்தியாவசியப் பொருட்களின் விலையும் கடுமையான உயர்ந்து வருகிறது . இந்நிலையில் ஒடிசா மாநிலம் பூரியில் ஒரு பெட்ரோல் பங்க்கில் பெட்ரோல் விலை லிட்டர் ஒன்றுக்கு 100 ரூபாய்க்கு விற்கபட்டு வந்தது . இதனால் ஆத்திரமடைந்த பொது மக்கள் அந்த பெட்ரோல் பங்க்கை அடித்து நொறுக்கி துவம்சம் செய்தனர் . அங்கிருந்த ஊழியர்கள் மற்றும் போலீசாரும் எவ்வளவோ முயற்சி செய்தும் பொது மக்களை சமாதானப்படுத்த முடியவில்லை . இது குறித்து புகார் அளிக்கப்பட்டுள்ளது . இந்தியாவில முதல்முறையாக பெட்ரோல் விலை உயர்வைக் கண்டித்து பொது மக்கள் நேரடியாக களத்தில் இறங்கி போராட்டத்தைத் தொடங்கியிருப்பது பெரும் பரபரப்பை ஏற்படுத்தியுள்ளது .


ஜெயலலிதாவின் வேதா நிலைய இல்லத்தை நினைவு இல்லமாக மாற்ற 20 கோடி ரூபாய் ஒதுக்கீடு செய்யப்பட்டுள்ளதாக நிதியமைச்சர் ஓ . பன்னீர்செல்வம் சட்டப்பேரவையில் தெரிவித்தார் . முன்னாள் முதலமைச்சர் ஜெயலலிதா கடந்த 2016 ஆம் ஆண்டு டிசம்பர் 5 ஆம் தேதி உடல்நலக் குறைவு காரணமாக உயிரிழந்தார் . ஜெயலலிதா , சென்னை , போயஸ் கார்டனில் வசித்து வந்தார் . இந்த வீடு , அவர் சினிமாவில் நடித்துக் கொண்டிருந்தபோது கட்டப்பட்டதாகும் . ஜெயலலிதாவின் மறைவுக்குப் பிறகு அவர் வசித்து வந்த இல்லம் நினைவில்லமாக மாற்றப்படும் என்று தமிழக அரசு அறிவித்திருந்தது . அதன்படி அதிகாரிகளும் வேதா நிலையத்தில் பல முறை ஆய்வு மேற்கொண்டனர் . இந்த நிலையில் , 2018 - 2019 ஆம் ஆண்டுக்கான பட்ஜெட் இன்று சட்டமன்றத்தில் தாக்கல் ஓ . பன்னீர்செல்வம் பட்ஜெட்டை தாக்கல் செய்து வருகிறார் . முன்னாள் முதலமைச்சர் ஜெயலலிதாவின் இல்லத்தை , நினைவு இல்லமாக மாற்ற நிதி ஒதுக்கீடு செய்யப்பட்டுள்ளதாக கூறினார் . இதற்காக மொத்தம் 20 கோடி ரூபாய் ஒதுக்கீடு செய்யப்பட்டுள்ளதாக ஓ . பன்னீர்செல்வம் அறிவித்தார் .


19 வயதுக்கு உட்பட்டோருக்கான கிரிக்கெட் உலகக் கோப்பையை வெல்ல இந்திய அணிக்கு 217 ரன்கள் இலக்காக நிர்ணயிக்கப்பட்டுள்ளது . நியூசிலாந்தில் ஜூனியர் உலகக்கோப்பை நடந்து வருகிறது . டிராவிட் பயிற்சியளிக்கும் இந்திய அணி , தொடர் முழுதும் சிறப்பாக விளையாடி வருகிறது . தோல்வியையே சந்திக்காமல் , இறுதி போட்டியில் ஆஸ்திரேலியாவை இந்திய அணி எதிர்கொண்டுள்ளது . இறுதி போட்டியில் முதலில் பேட்டிங் செய்த ஆஸ்திரேலிய அணி , 216 ரன்களுக்கு ஆல் அவுட்டானது . இந்திய அணி சார்பில் , இஷான் போரல் , ஷிவா சிங் , நாகர்கோடி , அனுகுல் ராய் ஆகியோர் தலா 2 விக்கெட்டுகளையும் ஷிவம் மாவி ஒரு விக்கெட்டையும் வீழ்த்தினார் . ஜூனியர் உலகக்கோப்பையை வெல்ல 217 என்ற எளிய இலக்குடன் இந்தியா களமிறங்குகிறது . ப்ரித்வி ஷா , ஷப்மன் கில் என இந்திய பேட்ஸ்மேன்கள் நல்ல ஃபார்மில் உள்ளனர் . நல்ல பேட்டிங் வரிசையை கொண்ட இந்திய அணி , இலக்கை எட்டி உலகக்கோப்பையை வெல்லும் என எதிர்பார்க்கப்படுகிறது .


பத்தாவது ஆசிய துப்பாக்கி சுடுதல் சாம்பியன்ஷிப் போட்டியின் முதல் நாளில் ஐந்து பதக்கங்களை வென்று இந்திய வீரர்கள் அசத்தியுள்ளனர் . பத்தாவது ஆசிய துப்பாக்கி சுடுதல் சாம்பியன்ஷிப் போட்டி ஜப்பானின் வாகோ சிட்டி நகரில் நேற்று தொடங்கியது . இந்தப் போட்டியில் தனிநபர் மற்றும் அணிகள் பிரிவில் இந்தியா ஐந்து பதக்கங்களைக் கைப்பற்றியுள்ளது . அதில் , ஆடவருக்கான 10 மீட்டர் ஏர் ரைஃபிள் பிரிவில் வெண்கலப் பதக்கமும் , அதே பிரிவில் ஜூனியர்களுக்கான போட்டியில் வெள்ளிப் பதக்கமும் , அணிகளுக்கான மூன்று பிரிவுகளில் இந்தியாவின் மூன்று அணிகள் வெள்ளிப் பதக்கமும் வென்றன . இதில் ஆடவருக்கான 10 மீட்டர் ஏர் ரைஃபிள் போட்டியின் இறுதிச்சுற்றுக்கு இந்தியாவின் ரவி குமார் , தீபக் குமார் , ககன் நரங் ஆகியோர் தகுதிபெற்றனர் . இதில் ரவி குமார் 225.7 புள்ளிகளுடன் வெண்கலம் வென்றார் . சீனாவின் சாங் புஹான் 250.2 புள்ளிகளுடன் தங்கமும் , சகநாட்டவரான காவ் 248.6 புள்ளிகளுடன் வெள்ளியும் வென்றனர் . இதர இந்தியர்களான ககன் நரங் 205.6 புள்ளிகளுடன் 4 - ஆவது இடமும் , தீபக் குமார் 185 புள்ளிகளுடன் 5 - ஆம் இடமும் பிடித்தனர் . இதனிடையே ரவி , தீபக் , ககன் அடங்கிய குழு , அணிகளுக்கான பிரிவில் 1876.6 புள்ளிகளுடன் வெள்ளிப் பதக்கம் வென்றது . சீன அணி 1885.9 புள்ளிகளுடன் முதலிடமும் , ஜப்பான் 1866.7 புள்ளிகளுடன் 3 - ஆம் இடமும் பிடித்தன . மகளிருக்கான 10 மீட்டர் ஏர் ரைஃபிள் அணி பிரிவில் இந்தியாவின் அஞ்சும் மோத்கில் , மேக்னா சஜ்ஜனார் , பூஜா காட்கர் ஆகியோர் குழு 1247 புள்ளிகளுடன் வெள்ளிப் பதக்கம் வென்றது . முன்னதாக நடைபெற்ற தனிநபர் பிரிவு இறுதிச்சுற்றில் அஞ்சும் 4 - ஆம் இடமும் , மேக்னா 6 - ஆம் இடமும் பிடித்தனர் . இதேபோல் ஜூனியர் ஆடவருக்கான 10 மீட்டர் ஏர் ரைஃபிள் பிரிவில் இந்தியாவின் அர்ஜூன் பாபுதா 0.1 புள்ளி வித்தியாசத்தில் முதலிடத்தை இழந்து வெள்ளி வென்றார் . ஜூனியர் உலக சாம்பியனான சீனாவின் யுகுன் லியு தங்கத்தை தட்டிச் சென்றார் . மற்றொரு இந்தியரான தேஜாஸ் கிருஷ்ண பிரசாத் இறுதிச்சுற்றில் 7 - ஆம் இடம் பிடித்தார் . இதனிடையே , அணிகளுக்கான பிரிவில் அர்ஜூன் , தேஜாஸ் , சன்மூன் சிங் பிரார் ஆகியோரைக் கொண்ட இந்திய அணி , 1867.5 புள்ளிகளுடன் வெள்ளிப் பதக்கம் வென்றது .


தமிழ் சினிமாவில் காமெடியிலும் , குணச்சித்திர வேடங்களிலும் தனக்கென தனி முத்திரை பதித்தவர் விவேக் . சிரிப்புடன் சிந்தனையை தூண்டும் வகையில் பொது மக்களுக்கு கருத்துக்களை கொண்டு போய் சேர்க்க முயற்சிப்பதே இவரது நகைச்சுவையின் முக்கியம்சமாகும் . இவர் மரம் நடுதல் போன்ற சமூக கருத்துக்களை நிஜ வாழ்க்கையிலும் வெளிப்படுத்துவார் . இந்நிலையில் இந்தியாவுக்கு எதிராக பாகிஸ்தான் தீவிரவாத நடவடிக்கைகளில் ஈடுபட்டு கொண்டிருக்கும் நிலையில் , பாகிஸ்தானுக்கு முழு ஆதரவு தருவதோடு இந்தியாவிற்கு வரும் பிரம்மபுத்திரா நதியின் குறுக்கே அணை கட்டி சீனா தொல்லை கொடுத்து வருகிறது . இதனாலும் பல விவசாயிகள் பாதிப்பிற்கு உள்ளாகியுள்ளனர் . இதுகுறித்து பிரபல காமெடி நடிகர் விவேக் தனது சமூக வலைத்தளத்தில் கருத்து தெரிவித்துள்ளார் . ' விழித்துக்கொள்வோம் நாம் ! இனி சீனா பொருட்கள் வேண்டாம் ! இந்திய உற்பத்திகளையே உபயோகிப்போம் ! சீனா பாகிஸ்தானுக்கு உதவி புரிவது போல் பிரம்மபுத்திரா நதியை தடை செய்துள்ளது , என்று குறிப்பிட்டுள்ளார் . சீனாவில் தயாராகும் பல பொருட்களின் முக்கிய சந்தையாக இந்தியா இருக்கும் நிலையில் விவேக் கூறியது போல இந்தியர்கள் அனைவரும் சீன பொருட்களை தவிர்த்தால் , சீனாவில் பொருளாதாரத்தில் மிகப்பெரிய வீழ்ச்சி ஏற்படும் என்பது உண்மை . இதற்கு இந்தியர்கள் ஒத்துழைப்பு தருவார்களா என்பதை பொறுத்திருந்து பார்ப்போம் .


பஞ்சாப் அணியால் ஏலத்தில் எடுக்கப்படுவேன் என எதிர்பார்க்கவே இல்லை என அந்த அணியின் நம்பிக்கை நட்சத்திரமாக ஜொலிக்கும் ராகுல் தெரிவித்துள்ளார் . இதுவரை ஐபிஎல் வென்றிராத அணிகளில் ஒன்றான பஞ்சாப் அணி , இந்த முறை ஐபிஎல் கோப்பையை வெல்லும் முனைப்பில் ஆடிவருகிறது . சேவாக்கின் ஆலோசனையில் அஸ்வின் தலைமையிலான பஞ்சாப் அணி சிறப்பாக ஆடிவருகிறது . 10 போட்டிகளில் 6ல் வெற்றி பெற்று 12 புள்ளிகளுடன் மூன்றாமிடத்தில் உள்ளது . எஞ்சிய 4 போட்டிகளில் 2ல் வெற்றி பெற்றால் பிளே ஆஃப் சுற்றுக்கு பஞ்சாப் அணி தகுதி பெற்றுவிடும் . இந்த ஐபிஎல் தொடருக்கான ஏலத்தில் சிறந்த வீரர்களை அந்த அணி எடுத்தது . ராகுல் , அஸ்வின் , யுவராஜ் சிங் , கருண் நாயர் , மயன்க் அகர்வால் , கெய்ல் , ஆண்ட்ரூ டை உள்ளிட்ட சிறந்த வீரர்களை ஏலத்தில் எடுத்தது . கெய்லும் ராகுலும் சிறந்த தொடக்கத்தை பஞ்சாப் அணிக்கு அளித்துவருகின்றனர் . அதிலும் சிறந்த ஃபார்மில் இருக்கும் லோகேஷ் ராகுலின் ஆட்டம் அபாரமானது . ராஜஸ்தானுக்கு எதிரான அடுத்தடுத்த இரண்டு போட்டிகளிலும் சிறப்பாக ஆடி சதத்தை நெருங்கினார் . அந்த இரண்டு போட்டிகளிலுமே ராகுலை ராஜஸ்தான் அணியால் அவுட்டாக்க முடியவில்லை . 10 போட்டிகளில் ஆடி , 4 அரைசதங்களுடன் 471 ரன்களை குவித்துள்ளார் . இதுவரை இந்த சீசனில் அதிக ரன்கள் எடுத்த வீரர்களின் பட்டியலில் 3வது இடத்தில் உள்ளார் . இந்த ஐபிஎல் சீசனில் சிறப்பாக ஆடியதால் , இங்கிலாந்துக்கு எதிரான ஒருநாள் மற்றும் டி20 அணிகளில் தேர்வு செய்யப்பட்டுள்ளார் . இந்நிலையில் , ஆங்கில தொலைக்காட்சி ஒன்றுக்கு பேட்டியளித்த ராகுல் , இந்த ஐபிஎல் சீசன் குறித்து பல கருத்துகளையும் பஞ்சாப் அணியில் தான் எடுக்கப்பட்டது குறித்த பார்வையையும் வெளிப்படுத்தினார் . அதில் பேசியுள்ள ராகுல் , நான் ஏற்கனவே ஆடிய பெங்களூரு அணியால் மீண்டும் எடுக்கப்படுவேன் என நினைத்தேன் . அப்படியில்லை என்றாலும் சில அணிகளை மனதில் வரிசைப்படுத்தியிருந்தேன் . அந்த வரிசையில் கடைசியாக நினைத்திருந்தது பஞ்சாப் அணியைத்தான் . ஆனால் பஞ்சாப் அணி தான் என்னை ஏலத்தில் எடுத்தது . நான் பஞ்சாப் அணியால் எடுக்கப்படுவேன் என நினைத்துக்கூட பார்க்கவில்லை . ஐபிஎல் தொடங்கும் சமயத்தில் , நல்ல மனநிலையிலும் ரன் எடுக்க வேண்டும் என்ற பசியிலும் இருந்தேன் . பஞ்சாப் அணி நிர்வாகமும் என் மீது பெரும் நம்பிக்கையை வைத்திருந்தது . ஒவ்வொரு முறையும் களத்திற்கு செல்லும்போது அணி வெல்ல வேண்டும் என்பது மட்டுமே எனது மனதிற்குள் ஓடிக்கொண்டிருக்கும் என ராகுல் தெரிவித்துள்ளார் .


பிக் பாஸ் நிகழ்ச்சியில் நடந்த விஷயங்களால மக்கள் என்னைப் பழைய ஜூலியா பாக்கல . மக்கள் ஏத்துக்கிட்டா , நான் மீண்டும் களத்துல இறங்கத் தயார் என ஜூலி பேட்டியில் கூறியுள்ளார் . பிக் பாஸ் 100 நாட்கள் முடிந்த நிலையில் , அந்த நிகழ்ச்சியில் பங்கேற்ற அனைவரும் தற்போது அடுத்தகட்டத்தில் உள்ளனர் . ஆனால் , ஜூலி , ஷக்தி , காயத்ரி ரகுராம் என மூவரும் மக்களின் வெறுப்பை சம்பாதித்துள்ளனர் . அதுவும் ஜல்லிக்கட்டு போராட்டத்தில் தன்னை முன்னிலை படுத்திக்கொண்டு அதில் கிடைத்த வீரத்தமிழச்சி என பெயரை வைத்துக்கொண்டு பிக் பாஸில் கலந்து கொண்டார் ஜூலி . அவர் உள்ளே செல்லும் வரை அவரின் சுயரூபம் தெரியவில்லை , உள்ளே சென்று மூன்று வாரங்கள் கழிந்த நிலையில் அவரின் உண்மையான முகம் தெரிந்தது . வீண் பழி போடுவது , அப்பட்டமாக புளுகுவது என அடுக்கடுக்காக தன்னுடைய உண்மை முகத்தை வெளிப்படுத்தினார் . எந்த இமேஜை வைத்துக்கொண்டு பிக் பாஸுக்கு போனாரோ அதே இமேஜ் பிக் பாஸிலிருந்து வரும்போது டேமேஜானது . ஜூலியும் வெளியேற்றப்பட்டார் . பிறகு வெளியுலகத்திற்கு தலை காட்டாமல் வீட்டிலேயே முடங்கிக்கிடந்தார் . அதன் பிறகு பிக் பாஸ் நிகழ்ச்சி 100 நாட்களை கடந்த நிலையில் தற்போது பேட்டி கொடுத்துள்ளார் . இந்த பேட்டியிலும் , ஜூலி உண்மை பேசுவதாகவே தெரியவில்லை . . . இதில் அவரைப் பற்றி வந்த ' மீம்ஸ் ' எல்லாம் பாத்தீங்களா ? என்ற கேள்விக்கு பதிலளிக்கையில் என்னைப் பற்றி ' மீம்ஸ் ' போட்டவங்களுக்கு ரொம்ப ரொம்ப நன்றி . நல்ல மீம்ஸ் போட்டவங்களுக்கு மிக்க நன்றிகள் , என்னைத் திட்டி மீம்ஸ் போட்டவங்களுக்கு ரொம்ப நன்றிகள் . நீங்க தான் பிக் பாஸ் முடிஞ்சு இத்தனை நாளாகியும் என்னை மக்களுக்கு நினைவுபடுத்திக்கிட்டே இருக்கிறார்கள் . நிறைய பேர் என்கிட்டயே சொன்னாங்க , ' உங்களைப் பத்தி மீம்ஸ் போட்டு எங்க பேஜ்க்கு நிறைய பேர் வந்தாங்க , பணம்லாம் சம்பாரிச்சோம் ' ன்னு . என்னால இது நடந்தது சந்தோஷம் . அதே நேரம் , நானும் மனுஷிதான் . எனக்கும் இதயம் இருக்கு , அதைக் காயப்படுத்தினா எனக்கும் வலிக்கும் . கொஞ்சம் பாத்து பண்ணுங்க . நாட்டில் இப்பவும் பல பிரச்ச்சனைகள் , போராட்டங்கள் நடந்துக்கிட்டுருக்கு . அனால் , இப்படிப்பட்ட விஷயங்களால மக்கள் என்னைப் பழைய ஜூலியா பாக்கல . மக்கள் ஏத்துக்கிட்டா , நான் மீண்டும் களத்துல இறங்கிப் போராட தயாராக இருக்கிறேன் என தனது பேட்டியில் கூறியுள்ளார் .


பிரபல தனியார் தொலைக்காட்சியில் , தினமும் இரவு 8 மணிக்கு ஒளிபரப்பப்பட்டு வந்த சீரியல் தெய்வமகள் இல்லத்தரசிகள் வீட்டில் மிகவும் பிசியாக இருக்கும் நேரம் இந்த சீரியல் வரும் நேரமான இரவு 8 மணி தான் . . . பல ஆண்டுகளாக தொடர்ந்து வரும் இந்த சீரியலில் நடிக்கும் முக்கிய கதாபாத்திரங்களான சத்தியா , பிரகாஷ் , மற்றும் வில்லி காயத்ரி மக்களிடேயே மிகவும் பிரபலமானவர் . சாதரணமாக படமோ அல்லது சீரியலிலோ வரும் ஹீரோ ஹீரோயின் மட்டும் தான் நினைவுக்கு வருவார்கள் . . இவர்களுக்கென தனி ரசிகர்கள் கூட்டமே இருப்பார்கள் . அந்த வரிசையில் , வில்லி காயத்ரி இல்லாமல் இந்த சீரியலுக்கு உயிரோட்டம் இல்லை என்றே கூறலாம் . அந்த அளவிற்கு ஒரு வில்லியாகவும் , சிறந்த நடிகையாகவும் , ஆரம்பித்த நாள் முதல் செம சூடாக விறு விருப்பாக இந்த சீரியலை மக்கள் மத்தியில் கொண்டு சென்றவர் தான் . . காயு டார்லிங் என்ற வில்லி காயத்ரி . முடிவுக்கு வரும் தெய்வமகள் தெய்வ மகள் சீரியலில் வில்லியாக வலம் வந்த காயு டார்லிங் , நேற்று ஒளிபரப்பப்பட்ட எபிசோடில் , பிரகாஷ் கொலை செய்துவிடுவதாக காட்சி வந்தது . இதன் காரணமாக இந்த சீரியல் மிக விரைவில் முடிவுக்கு வருகிறது . இதனை பிரதிபலிக்கும் விதமாக , காயத்திரி அண்ணியாருக்கு ரசிகர்கள் ஸ்பெஷல் மீம்ஸ் போட்டு சமூக வலைத்தளத்தில் பரவ விட்டுள்ளனர் அதில் , " பெண்ணாய் பிறந்து பிரகாஷ் குடும்பத்தை ஆட்டிப்படைத்து நம்பி , மந்த்ரா என்னும் பலரை கொன்று வீர மரணம் அடைந்த உங்களை கண்ணீருடன் வழி அனுப்புகிறோம் . . உங்கள் பிரிவில் வாடும் உள்ளங்கள் . . " என குறிப்பிடப்பட்டு உள்ளது மீண்டும் நந்தினி சீரியலில் . . . இந்நிலையில் , செத்தாலும் மீண்டும் வருவேன் என சொல்வது போல , சுந்தர் சி இயக்கத்தில் மிகவும் பிரபலமாக சென்று கொண்டிருக்க கூடிய நந்தினி சீரியலில் வரும் கதாநாயகியை கொல்ல துடிக்கும் மந்திர வாதியாக வருகிறார் . . . . காயாதிரி அண்ணியார் . . . அதாங்க தெய்வ மகள் காயு டார்லிங் " ரேகா " . . !


திராவிட கட்சிகளுக்கு மாறாக மக்கள் புதிய தேடலை ஆரம்பித்துள்ளதாகவும் , தமிழக மக்களின் புதிய தேடலை பா . ஜ . கவினால் தான் பூர்த்தி செய்ய முடியும் என மத்திய அமைச்சர் பொன் . ராதாகிருஷ்ணன் தெரிவித்துள்ளார் . சத்தீஸ்கர் சுக்மா பகுதியில் முகாமிட்டிருந்த ராணுவ வீர்கள் மீது மாவோயிஸ்டுகள் திடீர் தாக்குதல் நடத்தியதில் 25 வீரர்கள் உயிரிழந்தனர் . அதில் 4 பேர் தமிழக வீரர்கள் . அவர்களின் உடல்கள் அவரவர் சொந்த ஊர்களுக்கு அனுப்பி வைக்கப்பட்டது . அதன்படி மதுரையை சேர்ந்த அழகுபாண்டியின் உடல் மதுரை விமான நிலையத்திற்கு வந்தபோது மத்திய அமைச்சர் பொன் . ராதாகிருஷ்ணன் அஞ்சலி செலுத்தினார் . பின்னர் , செய்தியாளர்களை சந்தித்த பொன் . ராதாகிருஷ்ணன் கூறியதாவதுஃ திராவிட கட்சிகளுக்கு மாறாக மக்கள் புதிய தேடலை ஆரம்பித்துள்ளனர் . தமிழக மக்களின் புதிய தேடலை பா . ஜ . கவினால் தான் பூர்த்தி செய்ய முடியும் . உள்ளாட்சி தேர்தலில் பா . ஜ . க . மிகப்பெரிய வெற்றியை பெறும் . மீண்டும் திராவிட கட்சிகள் வென்றால் கொள்ளையடிக்க அனுமதி அளித்தது போல் ஆகிவிடும் . கூடா நட்பு கேடாய் முடியும் என்பது திமுக – காங்கிரஸ் கூட்டணிக்கு தான் பொருந்தும் .


ஐபிஎல் 11வது சீசன் அடுத்த மாதம் 7ம் தேதி தொடங்குகிறது . கடந்த இரண்டு ஆண்டுகளாக ஐபிஎல் தொடரில் விளையாடாத சென்னை மற்றும் ராஜஸ்தான் அணிகள் இந்த முறை களமிறங்குகின்றன . தோனி தலைமையில் மீண்டும் சென்னை அணி களம் காண்பதால் சென்னை ரசிகர்கள் உற்சாகத்தில் உள்ளனர் . முதல் போட்டியிலேயே வலுவான இரு அணிகள் மோதுகின்றன . நடப்பு சாம்பியன் மும்பை இந்தியன்ஸும் முன்னாள் சாம்பியன் சென்னை சூப்பர் கிங்ஸும் முதல் போட்டியில் மோதுகின்றன . இதற்காக சென்னை சேப்பாக்கம் மைதானத்தில் தோனி தலைமையிலான சென்னை அணி வீரர்கள் தீவிர பயிற்சிகளை மேற்கொண்டு வருகின்றனர் . சென்னை அணியின் செல்லப்பிள்ளைகளில் ஒருவரான பிராவோ , இந்த ஐபிஎல் தொடர்பாக சென்னை அணியின் இணையதளத்தில் பேசியுள்ளார் . அதில் , எங்கள் ரசிகர்களுக்காக நான் வித்தியாசமாக எதையும் செய்வேன் . இம்முறையும் என் நடனத்தை அவர்கள் எதிர்பார்ப்பார்கள் . ஐபிஎல் வரலாற்றில் இரண்டு மிகப்பெரிய அணிகள் சென்னை சூபப்ர் கிங்ஸ் மற்றும் மும்பை இந்தியன்ஸ் . இரண்டுமே வெற்றிகரமான அணிகள் . அனைவரும் இந்தப் போட்டியை ஆவலாக எதிர்பார்க்கின்றனர் . தொடரின் முதல் போட்டி என்ற விதத்தில் இதைவிட மிகப்பெரிய போட்டி ஒன்று இருக்க முடியாது . தோனி என் மீது நிறைய நம்பிக்கை வைத்துள்ளார் . என்னைப் பொறுத்தவரை அனைத்தும் தயாரிப்பில் தான் உள்ளது . வலைப்பயிற்சிகளில் தோனிக்கு நான் எப்பவுமே கடைசி ஓவர்களை வீசுவதைப் போல் வீசுவேன் . அதற்குக் காரணம் , அவர் உலகின் தலைசிறந்த பினிஷர்களில் ஒருவர் . அவருக்கு வீசுவது மூலம் என்னை நானே சவாலுக்கு உட்படுத்தி கொள்வேன் . எப்போதுமே ஒரு கற்பனையான சூழ்நிலையை உருவாக்கிக்கொண்டு பயிற்சி செய்வோம் . நான் பவுலிங் செய்வேன் ; இதில் சில சமயம் அவர் வெல்வார் , சில சமயம் நான் வெல்வேன் . தோனி ஒரு மிகச்சிறந்த தலைவர் . வீரர்கள் தங்களது திறமைகளை வெளிப்படுத்த எப்போதுமே அனுமதிப்பார் . செய்யும் தவறுகளிலிருந்து மீண்டெழ வாய்ப்பளிப்பார் . அவரது அமைதியான குணம் எப்போதுமே நல்லதுதான் என பிராவோ தெரிவித்துள்ளார் .


பஞ்சாப் அணியின் உரிமையாளர் பிரீத்தி ஜிந்தாவுக்கும் அந்த அணியின் ஆலோசகர் சேவாக்குக்கும் இடையே மோதல் ஏற்பட்டுள்ளதாக தகவல்கள் வெளியாகியுள்ளன . இதுவரை ஒரு ஐபிஎல் தொடரை கூட வெல்லாத மூன்று அணிகளில் பஞ்சாப்பும் ஒன்று . அதனால் இந்த முறை ஐபிஎல் தொடரை வெல்லும் முனைப்பில் பஞ்சாப் அணி ஆடிவருகிறது . பஞ்சாப் அணிக்கு நடிகை பிரீத்தி ஜிந்தா , நெஸ் வாடியா , தொழிலதிபர் மோகித் பர்மன் ஆகியோர் உரிமையாளர்களாக உள்ளனர் . பஞ்சாப் அணியில் வீரராக ஆடிய சேவாக் , இந்த முறை அந்த அணியின் ஆலோசகராக உள்ளார் . ஐபிஎல் ஏலத்தில் வீரர்களை தேர்வு செய்தது தொடங்கி , அஸ்வினை கேப்டனாக நியமித்தது , ஒவ்வொரு போட்டியிலும் ஆடும் பதினொன்று வீரர்களை தேர்வு செய்வது என பஞ்சாப் அணியை சேவாக் தான் வழிநடத்திவருகிறார் . இந்நிலையில் , சேவாக்குக்கும் இடையே பிரீத்தி ஜிந்தாவுக்கும் இடையே கருத்து மோதல் ஏற்பட்டுள்ளதாக தகவல்கள் வெளியாகியுள்ளன . ராஜஸ்தான் அணியுடனான கடந்த போட்டியில் 159 ரன்கள் என்ற இலக்குடன் பஞ்சாப் அணி களமிறங்கியது . கெய்ல் விக்கெட் ஆரம்பத்திலேயே விழுந்தது . இதையடுத்து 3வது வரிசையில் கேப்டன் அஸ்வின் களமிறங்கி ரன் ஏதும் எடுக்காமல் அவுட்டாகி வெளியேறினார் . கருண் நாயர் , மனோஜ் திவாரி என யாருமே சரியாக ஆடவில்லை . கடைசி வரை ஒற்றை வீரராக போராடிய ராகுல் , 95 ரன்கள் அடித்தார் . ஆனால் , 15 ரன்கள் வித்தியாசத்தில் பஞ்சாப் அணி தோல்வியடைந்தது . இதையடுத்து , அஸ்வினை முன்வரிசையில் களமிறக்கியது தொடர்பாக சேவாக்கிடம் பிரீத்தி ஜிந்தா கேட்க , இருவருக்கும் இடையே வாக்குவாதம் ஏற்பட்டதாக கூறப்படுகிறது . இதேபோன்ற மற்ற சில விஷயங்களிலும் சேவாக்கிடம் பிரீத்தி கேள்வி கேட்க , அது சேவாக்கிற்கு பிடிக்கவில்லை . அதனால் , கிரிக்கெட் தொடர்பாக தன்னிடம் பிரீத்தி ஜிந்தா எதுவும் கேட்கக்கூடாது என மற்ற உரிமையாளர்களிடம் சேவாக் தெரிவித்ததாகவும் தகவல்கள் வெளியாகியுள்ளன . இந்த மோதலின் காரணமாக இந்த ஐபிஎல் சீசனுடன் பஞ்சாப் அணியின் ஆலோசகர் பொறுப்பிலிருந்து சேவாக் விடுபட முடிவு செய்துள்ளதாகவும் தகவல்கள் வெளியாகியுள்ளன .


பொதுவாக நடிகைகள் என்றால் , சோப்பு , ஷாம்பு , மற்றும் அழகு சாதனா பொருட்களின் நிறுவனங்களுக்கு தூதராக இருப்பார்கள் . இதன் மூலம் இவர்களுக்கு வருடத்திற்கோ அல்லது 6 மாதத்திற்கு ஒரு முறையோ குறிப்பிட்ட தொகை கிடைக்கும் . ஆனால் நடிகை ரகுல் பிரீத் சிங் தெலுங்கானா மாநிலத்தின் கல்வி விழிப்புணர்வு தூதராக நியமிக்கப்பட்டுள்ளார் . இதனால் இவருடைய ரசிகர்கள் இவருக்கு தொடர்ந்து தங்களுடைய வாழ்த்துக்களை தெரிவித்து வருகிறார்கள் . ' தடையற தாக்க ' படத்தின் மூலம் அறிமுகமானவர் நடிகை ரகுல் ப்ரீத் சிங் . இந்த படத்தைத் தொடர்ந்து இவர் நடித்த ' புத்தகம் ' , ' என்னமோ ஏதோ ' ஆகிய படங்கள் தோல்வியை தழுவியதால் இவரை இயக்குனர்கள் மற்றும் தயாரிப்பாளர்கள் கண்டுகொள்ளவே இல்லை . இதைத்தொடர்ந்து தெலுங்கிற்கு சென்ற இவர் , அங்கு நடித்த திரைப்படங்கள் வரிசையாக ஹிப் கொடுக்கவே தமிழ் இயக்குனர்களின் பார்வையும் இவர் மேற்பட்டது . இதைத்தொடர்ந்து நடிகர் கார்த்தி நடித்து வெளியான ' தீரன் அதிகாரம் ஒன்று ' படத்தின் மூலம் தமிழில் ரீஎன்ட்ரி கொடுத்தார் ரகுல் பிரீத் சிங் . இந்த படம் மிகப்பெரிய வெற்றிப்படமாக அமைந்தது . இதனால் இந்த படத்தைத் தொடர்ந்து தற்போது சூர்யாவுடன் ' என் ஜி கே ' , கார்த்தியுடன் ' தேவ் ' , உள்ளிட்ட படங்களில் நடித்து வருகிறார் . இந்நிலையில் இவர் தெலுங்கானா மாநிலத்தின் " பேட்டி பச்சாவோ பேட்டி பதாவா ' என்ற திட்டத்தின் தூதராக நியமிக்கப்பட்டுள்ளார் . இதுகுறித்து நடிகை ரகுல் ப்ரீத் சிங் கூறும்போது இந்த அமைப்பின் முக்கிய நோக்கமே பெண் குழந்தைகளுக்கு கல்வி அளிப்பது தான் என்றும் ஒரு பெண்ணுக்கு கல்வி கொடுத்தால் அது அந்த குடும்பத்திற்கு கல்வி கொடுப்பதற்கு சமம் . எனவே இந்த அமைப்பின் மூலம் தெலுங்கானா மாநிலத்தின் ஒவ்வொரு கிராமங்களுக்கும் சென்று , மக்களை சந்தித்து பெண்கல்வி குறித்தும் படிப்பின் முக்கியத்துவம் குறித்தும் விழிப்புணர்வு ஏற்படுத்த போவதாக கூறியுள்ளார்


போலி பகுத்தறிவாளர் கமல்ஹாசன் கட்சி தொடங்கியதும் கொடி ஏற்றியதும் அமாவாசை நாளில்தான் என கமலை தாறுமாறாக கிழித்திருக்கிறார் தமிழக பிஜேபி தலைவர் தமிழிசை சௌந்தரராஜன் விமர்சனம் செய்துள்ளார் . நேற்று வியாழக்கிழமை அமாவாசை நாளில் நடிகர் கமல்ஹாசன் தனது மக்கள் நீதி மய்யம் கட்சியின் உயர் நிலைக்குழுவைக் கலைத்துவிட்டு கட்சியின் நிர்வாகிகள் அறிவிக்கப்பட்டனர் . அமாவாசை என்பது நல்ல காரியங்களைத் தொடங்குவது வெற்றி அடையும் என்பது இந்துக்களின் நம்பிக்கை என்பது குறிப்பிடத்தக்கது . இதைக் குறிப்பிட்டே கமல்ஹாசனை விமர்த்துள்ளார் தமிழிசை . பிஜேபியின் தமிழக தலைவர் தமிழிசை இன்று மதுரையில் செய்தியாளர்களை சந்தித்தார் . அப்போது பேசிய அவர் தேர்தல் கூட்டணி குறித்து செய்தியாளர்களின் கேள்விக்கு பதிலளித்த அவர் , " கூட்டணி அமைக்க நாங்கள்தான் அழைக்க வேண்டும் . கூட்டணி குறித்து பிஜேபிதான் முடிவு எடுக்க வேண்டும் . அதிமுகவுடன் கூட்டணி என்பது கிடையாது . செப்டம்பரில் கூட்டணி குறித்து அறிவிக்கப்படும் " என்று கூறினார் . இதனையடுத்து பேசிய தமிழிசை , " மக்கள் நீதி மய்யம் கட்சி தொடங்கியதும் , கட்சியின் கொடி ஏற்றியதும் அமாவாசை நாளில் தான் . அதுமட்டுமல்ல , கட்சியின் நிர்வாகிகளை அமாவாசை நாளில் அறிவித்துள்ளார் . மக்கள் நீதி மய்யம் கட்சி ஆரம்பித்தவர் போலி பகுத்தறிவாளர் " என்று குற்றம் சாட்டினார் .


ஸ்டாலினை ஆயிரம்தான் நேசித்தாலும் தி . மு . க . வின் முழு அதிகாரமும் தன்னிடம் தான் இருக்கவேண்டும் என்பதில் குறியாக இருந்தார்தான் கருணாநிதி . ஸ்டாலினுக்காக தன் போர்வாள் வைகோவை இழந்தார் , பரிதி இளம்வழுதியை துறந்தார் இப்படி நிறைய உதாரணங்கள் . ஆனாலும் எக்காரணத்தை முன்னிட்டும் தன் சுய நினைவாற்றல் மற்றும் நகரும் சக்தி இருக்கும் வரை தி . மு . க . மீதான தன் பிடியை மட்டும் ஸ்டாலினுக்காக விட்டுக் கொடுக்கவில்லை அவர் . கருணாநிதி இருந்தபோதே ஸ்டாலினை அவ்வளவாக ரசிக்காதவர்கள் தி . மு . க . வின் தலைமை லெவலில் கோலோச்சிக் கொண்டுதான் இருந்தனர் , கருணாநிதியின் ஆசியில் . ஸ்டாலினும் அவர்களை பெரிதாய் மதித்ததில்லை என்பது இன்னொரு கதை . ஆனால் கருணாநிதி இறந்து , தி . மு . க . என்றால் ஸ்டாலின் என்றான நிலையிலும் கூட அவரோடு நூறு சதவீத கருத்தொற்றுமை காட்டாமல்தான் அவர்களில் சில நிர்வாகிகள் இன்றும் தொடர்கிறார்கள் . அவர்களில் முக்கியமானவர் ஜெ . , அன்பழகன் . மேற்கு சென்னை மாவட்ட செயலாளர் , சேப்பாக்கம் தொகுதி எம் . எல் . ஏ . என இரண்டு அதிகாரங்களுடனும் , அபரிமிதமான பண செல்வாக்குடனும் சென்னை தி . மு . க . வில் வலம் வருகிறார் . ஸ்டாலின் மீது மரியாதை உண்டே தவிர பயமெல்லாம் இவருக்கு கிடையவே கிடையாது . அவையடக்கம் என்றெல்லாம் யோசிக்காமல் , ஸ்டாலினின் பக்கம் நின்றபடி பொன்முடியை இவர் வறுத்தெடுத்ததெல்லாம் இதற்கான ஹாட் உதாரணங்கள் . ஸ்டாலினையே விரும்பாத இவர் , தி . மு . க . வில் அடுத்து தலையெடுத்து வரும் உதயநிதியை எப்படி ஏற்றுக் கொள்வார் ? ஜெ . அன்பழகன் போல் மாநிலம் முழுக்கவே முரண்டு பிடிக்கும் பேர்வழிகள் கணிசமான எண்ணிக்கையில் இருக்கிறார்களே ! இவர்கள் உதயநிதியின் உள்நுழைகையை எப்படி எடுத்துக் கொள்வார்கள் ? என்று தலைமைக்கு ஒரு தயக்கம் இருந்தது . இந்நிலையில் ‘உதயநிதியின் அரசியல் நுழைவு’ பற்றி வாய் திறந்திருக்கும் அன்பழகன் , கருணாநிதியின் குடும்பத்தில் முத்து , ஸ்டாலின் , அழகிரி என்று பலர் இருந்தாலும் கூட ஸ்டாலினால் மட்டுமே கட்சியின் தலைவர் பதவிக்கு வர முடிந்தது . காரணம் அவருடைய உழைப்பு அப்படி . உதயநிதியும் அப்படி இறங்கி உழைத்து , தொண்டர்களின் அன்பைப் பெற்றால் அவருக்கும் அரசியலில் இடமுண்டு . இதை வாரிசு அரசியல் என்று சொல்லிட முடியாது . ” என்று பாஸிடீவாக கூறியுள்ளார் . இதனால் ஸ்டாலின் குளிர்ந்து போயிருக்கிறார் . அதேவேளையில் “ஜெயலலிதா மருத்துவமனையில் அனுமதிக்கப்பட்டு இருந்தபோது கருணாநிதி எங்களிடம் ‘ஒரு போதும் குறுக்கு வழியில் ஆட்சியை பிடிக்காதீங்க ! ’ அப்படின்னு சொன்னார் . அதனால்தான் நாங்கள் ஜனநாயக ரீதியில் இந்த ஆட்சியை வீழ்த்த போராடுறோம் . ” என்று மாஜி தலைவரிடம் தனக்கும் இருந்த நெருக்கத்தை காட்டி பெருமை பேசியிருக்கிறார் . இதை ஸ்டாலினுக்கு நெருக்கமான சிலர் ‘ஆமா ! தலைவர் கலைஞர் என்ன இவரை கூப்பிட்டா இதையெல்லாம் சொன்னாரு ? தலைவர் நீங்க இருக்கையில இந்த வாலெல்லாம் ஏன் ஆடுது ? ’ என்று வளமாக எண்ணெய்யை ஊற்றி இருக்கிறார்கள் . இதில்தான் ஸ்டாலின் கொஞ்சம் கடுப்ஸாம் .


முதல்முறையாக இந்தியாவில் தயாராகும் இதிகாசக் கதையம்சம் உள்ள் 3D அனிமேஷன் முழுநீளத் திரைப்படம் " அனுமனும் மயில்ராவணனும் " . திருவிளையாடல் , கர்ணன் போன்ற கடவுள் , அசுரர் என அசத்தலான பாத்திரங்கள் திரையில் தோன்றி பல வருடங்களுக்குப்பின் மெய் சிலிர்ப்பூட்டும் பிரம்மாண்டங்கள் நிறைந்த படமாக உருப்பெற்றிருக்கிறது " அனுமனும் மயில்ராவணனும் " . உலகெங்கிலுமிருந்து 7 அனிமேஷன் கம்பெனிகள் பங்கு பெற்று பெரும் பொருள் செலவில் உருவாகி இருக்கும் எல்லா வயதினரும் பெரிதும் ரசிக்கும் படியாக அமைந்துள்ளது இந்த திரைப்படம் . வெளி நாட்டவரது உதவி இருப்பினும் , இப்படம் சென்னையில் தான் பெரும்பான்மையாக உருவானது என்பது குறிப்படத்தக்கது . இப்படத்தின் இயக்குனர் டாக்டர் எழில்வேந்தன் ஒரு பல் மருத்துவர் , அனிமேஷன் துறையில் உள்ள ஆர்வத்தால் அதை பயின்று பின் இங்கிலாந்து சென்று வார்னர் பிரதர்ஸ் உள்ளிட்ட பெரும் அமைப்புகளில் பணியாற்றி , அந்த அனுபவங்களைக் கொண்டு இப்படத்தின் காட்சிகளை அமைத்துள்ளனர் . சுற்றுப்புற சூழல் காட்சி வடிவமைப்பிலும் இதிகாசங்களில் காணப்படும் பிரமாண்ட கோட்டைகள் , பாதாள உலகம் போன்ற மாயாஜால அரங்குகளை ஆங்கிலப்பட பாணியில் வடிவமைத்து இருக்கின்றனர் . ஸ்டார் வார்ஸ் , லார்ட் ஆஃப் தி ரிங்க்ஸ் போன்ற படங்கள் மனதில் எழுப்பும் பாதிப்பை நம் இதிகாசக் கதைகள் கொண்டு கண்டிப்பாக செய்திட முடியும் என்று தின்னமாய் சொல்கிறார் இயக்குனர் எழில்வேந்தன் . சுற்றுச்சூழல் கணினி ஓவியம் என்ற துறையில் தலைமைப் பொறுப்பில் 10 வருடங்களுக்கு மேல் இங்கிலாந்தில் பணியாற்றியுள்ளார் . இப்படத்தின் இயக்குனர் இயக்குனர் எழில்வேந்தன் இப்படத்தினை சென்னியிலிருந்து கொண்டும் வெளிநாட்டு / உள்நாட்டு கணினி ஓவியர்கள் கூடிய குழுக்களை அமைத்து வியப்பூட்டும் மாயாஜால அரங்குகளை சாமர்த்தியமாக அமைத்துள்ளார் . அனுமன் தான் இப்படத்தின் கதாநாயகர் . பாம்பு மனிதர் , ஆளை விழுங்கும் ராட்சச புழுக்கள் என விசித்திரமான எதிரிகள் பலர் அனுமனுக்கு உண்டு . அவர்களை பந்தாடும் காட்சிகளிலும் வீரசாகச காட்சிகளிலும் சண்டைப் பயிற்சிக்கு முக்கியதவம் உள்ளதால் ஜப்பானில் உள்ள அனிமேஷன் கலைஞர்களை வைத்து அக்காட்சிகளை படமாக்கியுள்ளனர் . முதன்முறையாக பத்துத்தலை இராவணன் புதுமையான ஒரு வடிவத்தில் சித்தரிக்கப்படுகிறார் . அவரது பத்துத் தலைகளும் தனித்தனியே செயல்படுகிறது . கலிபோர்னியா அனிமேஷன் பல்கலைக்கழகத்தின் தலைமைப் பொறுப்பு வகிக்கும் ஆசிரியர் ஒருவர் இந்த காட்சிகளை அனிமேட் செய்திருக்கிறார் . தன் வேலையை சிறப்பாக முடித்தபின் " இராவணன் தான் நான் பார்த்த வில்லன் பாத்திரங்களிலேயே சிறந்த வில்லன் ! " என்று கூறியுள்ளார் . இப்படத்தின் அனைத்து மூல ஒவியங்களும் பெரும்பான்மையான கதைப்பலகைகளையும் எழில் வேந்தன் தன் IPAD கொண்டு வரைந்துள்ளார் என்பது குறிப்பிடத்தக்கது . முப்பரிமானத்தில் ஜூலை 6 அன்று வெளிவருகிறது " அனுமனும் மயில்ராவணனும் " 3D அனிமேஷன் திரைப்படம்


இங்கிலாந்து மண்ணில் இந்திய தொடக்க ஜோடி புதிய சாதனை ஒன்றை நிகழ்த்தியுள்ளது . இந்திய அணியின் வெற்றிகரமான தொடக்க ஜோடிகளில் ஒன்றாக ரோஹித் சர்மா - ஷிகர் தவான் ஜோடி திகழ்கிறது . சச்சின் - கங்குலி , சச்சின் - சேவாக் ஆகிய இரண்டு தொடக்க இணைகளும் இந்திய அணியின் வெற்றிகரமான நீண்டகால தொடக்க ஜோடி . அதன்பிறகு இந்திய அணியின் சிறந்த தொடக்க ஜோடியாக ரோஹித் - தவான் ஜோடி வலம்வருகிறது . சச்சின் - கங்குலி , சேவாக் - காம்பீர் ஆகிய இணைகள் வலது கை - இடது கை பேட்ஸ்மேன்கள் அடங்கிய தொடக்க இணைகளாக அமைந்தன . இவற்றில் சச்சின் - கங்குலி மிகவும் வெற்றிகரமான இணை . ஆனால் சேவாக் - காம்பீர் ஜோடி இந்திய அணிக்கு நீண்டகால தொடக்கத்தை அமைத்துக் கொடுத்ததில்லை . அதன்பிறகு இந்திய அணிக்கு கிடைத்ததுதான் ரோஹித் - தவான் தொடக்க ஜோடி . கடந்த 2013ம் ஆண்டு நடந்த சாம்பியன்ஸ் டிராபி தொடரில் தென்னாப்பிரிக்காவுக்கு எதிராகத்தான் இந்த ஜோடி முதன்முதலில் களம் கண்டது . அதன்பிறகு கடந்த 5 ஆண்டுகளுக்கும் மேலாக இவர்கள் இருவரும் சிறப்பான , அதிரடியான , வெற்றிகரமான தொடக்க ஜோடியாக உள்ளனர் . இந்திய அணிக்கு அதிரடியான தொடக்கத்தை அமைத்து கொடுத்து வருகின்றனர் . கடின இலக்கை விரட்டும்போது தொடக்கத்திலேயே அதிரடியாக ஆடி , மிடில் ஆர்டரின் வேலையை எளிதாக்கி விடுவர் . இவ்வாறு வெற்றிகரமான தொடக்க இணையாக உலாவரும் ரோஹித் - தவான் ஜோடி , இங்கிலாந்தில் புதிய சாதனையை நிகழ்த்தியுள்ளது . இங்கிலாந்துக்கு எதிரான இரண்டாவது ஒருநாள் போட்டியில் முதல் விக்கெட்டுக்கு ரோஹித் - தவான் ஜோடி 49 ரன்களை குவித்தது . அதன்மூலம் இங்கிலாந்து மண்ணில் அதிக ரன்களை குவித்த தொடக்க ஜோடி என்ற சாதனையை ரோஹித் - தவான் நிகழ்த்தியுள்ளனர் . ரோஹித் - தவான் தொடக்க ஜோடி , இங்கிலாந்து மண்ணில் 893 ரன்களை குவித்துள்ளது . இதற்கு அடுத்த இடத்தில் 879 ரன்களுடன் ராய் - அலெக்ஸ் ஹேல்ஸ் ஜோடி உள்ளது . 858 ரன்களுடன் அலெஸ்டர் குக் - இயன் பெல் ஜோடி உள்ளது . முதல் 5 இடங்களில் முதல் இடத்தை தவிர மற்ற நான்கு இடங்களிலும் இங்கிலாந்து அணியின் தொடக்க வீரர்கள் தான் உள்ளனர் . அந்த வரிசையில் இடம்பெற்றுள்ள ஒரே அந்நிய அணி , இந்திய அணி மட்டும்தான் . அதுவும் முதலிடம் . இங்கிலாந்து மண்ணில் இங்கிலாந்து தொடக்க இணைகளை பின்னுக்குத்தள்ளி ரோஹித் - தவான் ஜோடி இந்த சாதனையை நிகழ்த்தியிருப்பது பெரிய விஷயம் தான் .


கர்நாடக முதலமைச்சராக எடியூரப்பா பதவியேற்றதற்கு எதிரான வழக்கு விசாரைணை உச்சநீதிமன்றத்தில் இன்று நடைபெறுகிறது . எடியூரப்பா பதவியேற்றது செல்லுமா ? பெரும்பான்மையை நிரூபிக்க டைம் கொடுக்குமா ? தப்புவாரா ? என்பது இன்று தெரியவரும் . கர்நாடக சட்டசபை தேர்தலில் எந்தக்கட்சிக்கும் மெஜாரிட்டி கிடைக்காத நிலையில் , 104 இடங்களை கைப்பற்றி , தனிப்பெரும் கட்சியாக வந்த பாரதீய ஜனதா கட்சியின் தலைவர் எடியூரப்பாவை ஆட்சி அமைக்குமாறு கவர்னர் வஜூபாய் வாலா நேற்று முன்தினம் இரவு அழைப்பு விடுத்தார் . இது 117 எம் . எல் . ஏ . க்கள் ஆதரவை கொண்டிருப்பதாக கூறி , ஆட்சி அமைக்க வரிந்து கட்டிய ஜனதாதளம் ( எஸ் ) , காங்கிரஸ் அணிக்கு பேரிடியாக அமைந்தது . இதையடுத்து மாநில காங்கிரஸ் தலைவர் பரமேஸ்வராவும் , ஜனதாதளம் ( எஸ் ) தலைவர் குமாரசாமியும் சுப்ரீம் கோர்ட்டில் ஒரு ‘ரிட்’ வழக்கு தொடுத்தனர் . வழக்கில் , எடியூரப்பா முதலமைச்சராக பொறுப்பேற்க தடை விதிக்க வேண்டும் என தெரிவித்திருந்தனர் சிக்ரி , எஸ் . ஏ . பாப்டே , அசோக் பூஷண் ஆகியோரைக் கொண்ட சிறப்பு அமர்வை தலைமை நீதிபதி தீபக் மிஸ்ரா அமைத்தார் . இந்த அமர்வு நள்ளிரவு கடந்து 2.11 மணிக்கு தன் விசாரணையை தொடங்கியது . நேற்று அதிகாலை 5.28 மணிக்கு விசாரணை முடிந்தது . இதையடுத்து , எடியூரப்பா பதவி ஏற்க தடையில்லை என்று நீதிபதிகள் தெரிவித்தனர் . மேலும் , எடியூரப்பா முதலமைச்சர் பதவி ஏற்பதை இந்த வழக்கின் தீர்ப்பு கட்டுப்படுத்தும் எனவும் , ஆட்சி அமைக்க உரிமை கோரி கவர்னருக்கு எடியூரப்பா 15 மற்றும் 16 தேதிகளில் எழுதிய கடிதங்களை வாசித்து ஆராய வேண்டிய து உள்ளது . அந்த கடிதங்களை கோர்ட்டில் அட்டார்ஜி ஜெனரல் , இன்று காலை 10.30 மணிக்கு தாக்கல் செய்ய வேண்டும்” என்று உத்தரவிட்டனர் . இதனால் , இந்த வழக்கு , இன்று காலை 10.30 - க்கு மீண்டும் உச்சநீதிமன்றத்தில் விசாரணைக்கு வருகிறது . இன்று எடியூரப்பா பதவியேற்றது செல்லுமா ? பெரும்பான்மையை நிரூபிக்க உச்சநீதிமன்றம் டைம் கொடுக்குமா ? எடியூரப்பா தப்புவாரா ? என்பது இன்று தெரியவரும் .


பந்துவீச்சாளர்களிடம் அதிக ஆலோசனை கூறுவதும் , அதிகம் பேசுவதும் அவர்களுக்கு குழப்பத்தை ஏற்படுத்தும் என்பதை புரிந்துகொண்டதாக , பெங்களூரு அணித் கேப்டன் விராட் கோஹ்லி தெரிவித்துள்ளார் . நேற்று நடந்த மும்பை அணிக்கு எதிராக நேற்று நடந்த ஐபிஎல் போட்டியில் , பெங்களூரு அணி 14 ரன்கள் வித்தியாசத்தில் மும்பை வீழ்த்தி அபார வெற்றி பெற்றது . 168 ரன்கள் வெற்றி இலக்குடன் களமிறங்கிய மும்பை , 20 ஓவர்களில் 7 விக்கெட் இழப்புக்கு 153 ரன்கள் மட்டுமே எடுத்தது . மும்பையின் டுமினி 23 , குருணால் பாண்டயா 23 ரன்களும் எடுத்தனர் . கடைசி ஓவரில் 25 ரன்கள் தேவை என்ற நிலையில் 50 ரன்கள் எடுத்து போராடி வந்த ஹார்திக் பாண்டயா அவுட்டானார் . இதன் மூலம் பெங்களூர் 14 ரன்கள் வித்தியாசத்தில் பெங்களூர் அணி வென்றது . பெங்களூர் அணியின் உமேஷ் யாதவ் , டிம் சைதி , முகமது சிராஜ் தலா 2 விக்கெட்டை வீழ்த்தினர் . இந்த வெற்றி கோஹ்லியை ரொம்பவே உற்ச்சகப்படுதியுள்ளது . இந்நிலையில் , வெற்றி குறித்து பெங்களூரு அணிக் கேப்டன் விராட் கோஹ்லி கூறுகையில் , ‘பந்துவீச்சாளர்களிடம் அதிக ஆலோசனை கூறுவதும் , அதிகம் பேசுவதும் அவர்களுக்கு குழப்பத்தை ஏற்படுத்தும் என்பதை நான் புரிந்துகொண்டேன் . அவர்களிடம் நான் உங்களுக்கு எது வருமோ அதை செய்யுங்கள் என்றேன் . நீங்கள் உங்கள் விருப்பப்படி பீல்டர்களை நிறுத்திக் கொள்ளுங்கள் , உங்கள் விருப்பப்படி திட்டமிடுங்கள் , வீரர்களை உங்கள் பந்துவீச்சுக்கு ஏற்றவாறு வழிநடத்துங்கள் என்றேன்’ என தெரிவித்துள்ளார் . இனி வரும் போட்டிகளிலும் நான் அதையே கடைபிடிப்பேன் என்றேன் .


பிரபல தயாரிப்பாளரும் , நடிகருமான ஆர் . கே . சுரேஷ் , கடந்த வருடம் சீரியல் நடிகை திவ்யாவை திருமணம் செய்ய உள்ளதாக கூறினார் . ஆனால் அதற்க்கு பின் இவர்கள் இவருடைய திருமணம் குறித்தும் எந்த ஒரு தகவலும் வெளியாகவில்லை . இந்நிலையில் இவர்களுடைய திருமணம் நின்று விட்டதாக கூறப்படுகிறது நடிகை திவ்யா ஒரு பேட்டியில் கூறியுள்ளது பரபரப்பாக பேசப்பட்டு வருகிறது . ஆர் . கே . சுரேஷ்ஃ சலீம் , தர்மதுரை , அட்டு ஆகிய படங்களை தயாரித்தான் மூலமும் பல படங்களுக்கு விநியோகஸ்தராக இருந்ததாலும் சினிமா வட்டாரத்தில் பிரபலமானவர் ஆர் . கே . சுரேஷ் . பின் இயக்குனர் பாலா இயக்கத்தில் வெளிவந்த , ' தாரதப்பட்டை ' படத்தின் மூலம் வில்லனாக அறிமுகமானார் . நடிகர் அவதாரம்ஃ முதல் படத்திலேயே ரசிகர்கள் மத்தியில் இவருடைய நடிப்புக்கு நல்ல வரவேற்ப்பு கிடைத்தால் தொடர்ந்து பல படங்களில் தற்போது கதாநாயகனாகவும் நடித்து வருகிறார் . விரைவில் இவர் கதாநாயகனாக நடித்த ' பில்லா பாண்டி ' படம் வெளியாக உள்ளது . திருமணம்ஃ திரைத்துறையில் நடிகராக சாதித்துவிட்ட இவர் பிரபல தொலைகாட்சியில் ' சுமங்கலி ' சீரியலில் கதாநாயகியாக நடித்து வரும் ராமநாதபுரத்தை சேர்ந்த திவ்யா என்பவரை திருமணம் செய்ய உள்ளதாக கடந்த வருடம் அறிவித்தார் . ஆனால் 6மாதத்தை கடந்தும் இவர்கள் திருமணம் நடைப்பெறாததால் , திருமணம் நின்று விட்டதாகக் கூறப்பட்டது . அதற்கு ஆர் . கே . சுரேஷ் இருவருக்கும் ஜாதகத்தில் கிரக நிலை சரியில்லாததால் திருமணம் ஒத்தி வைக்கப்பட்டதாக தெரிவித்து இதற்கு முற்றுப்புள்ளி வைத்தார் . திருமணம் குறித்து பேசிய திவ்யாஃ இந்நிலையில் இந்த திருமணம் நின்று விட்டதாக கூறியுள்ளார் திவ்யா . . . இது குறித்து ஒரு பேட்டியில் கூறியுள்ள அவர் எங்கள் இரண்டு பேருக்கும் சில விஷயங்களில் கருத்து வேறுபாடு இருந்தது . கல்யாணம் முடிந்ததும் அந்த கருத்து வேறுபாடு அதிகமாகி பிரிவதைவிட முன்பே பேசிப் பிரிவது நல்லது என்று தோன்றியது . அதனால் இரண்டு வீட்டிலும் சொல்லி பிரிந்துவிட்டோம் என்று கூறியுள்ளார் .


மணிரத்னம் இயக்கத்தில் காற்று வெளியிடை படத்தில் கார்த்தியின் காதலியாக நடித்து அனைவரது கவனத்தையும் ஈர்த்தவர் அதிதி ராவ் . இவர் அமீர்கானின் மனைவி கிரண் ராவின் நெருங்கிய உறவினராவார் . மெஹருன்னிஸாபல தடைகளுக்கு பின் பாலிவுட்டில் வெளியான படம் பத்மாவத் . இதில் முரட்டு வில்லனான அலாவுதீன் கில்ஜியின் கதாபாத்திரத்தில் நடித்த ரன்வீர் சிங்கின் மனைவியாக மெஹருன்னிஸா கதாபாத்திரத்தில் நடித்திருப்பார் அதிதி ராவ் . இந்நிலையில் பத்மாவத் படம் பற்றி பேட்டி ஒன்றில் அவர் கூறியிருப்பதாவது . உழைப்புபத்மாவத் படத்திற்கு கிடைத்த வரவேற்பு மகிழ்ச்சியாக உள்ளது . இதற்காக எல்லோரும் கடுமையாக உழைத்தார்கள் என்பது எனக்கு தெரியும் . பிராத்தனைபத்மாவத் பட செட்டில் இருந்த அனைவரும் ரத்தமும் , வியர்வையும் சிந்தி உழைத்தனர் . அனைவரின் பிராத்தனைத்தான் படத்தை வெற்றி பெற செய்துள்ளது . சர்ப்பிரைஸ்என்னுடைய கதாபாத்திரம் சர்ப்பிரைஸ் ஆக இருக்கட்டும் என்று இயக்குநர் சஞ்சய் லீலா பன்சாலி என் புகைப்படத்தை போஸ்டரில் போடவில்லை . என்னை படத்தின் விளம்பர நிகழ்ச்சிகளிலும் கலந்து கொள்ள சொல்லவில்லை . பாராட்டு என்னுடைய கதாபாத்திரம் ரசிகர்களுக்கு மிகவும் பிடித்து விட்டது . அவர்கள் பாராட்டியதை பார்த்து நான் அழுதுவிட்டேன் . ரன்வீர் சிங்ரன்வீர் சிங் செட்டில் இருக்கும் போது கில்ஜியாகவே மாறி விடுவார் . கதாபாத்திரத்தை உணர்ந்து சிறப்பாக நடிப்பார் . சில சமயம் அவர் என்னை பார்த்த போது எனக்கு பயமாக இருந்தது . ஆனால் என் கதாபாத்திரம் மிகவும் தைரியமானது என்றார் அதிதி ராவ் .


ஆஸ்திரேலிய ஓபன் டென்னிஸ் போட்டியில் நடாலிடம் தோற்றிருந்தாலும்கூட மகிழ்ச்சியாகத்தான் இருந்திருப்பேன் என்று வெற்றிப் பெற்ற ஃபெடரர் தெரிவித்தார் . ஆஸ்திரேலிய ஓபன் டென்னிஸ் போட்டியில் ஸ்விட்சர்லாந்தின் ரோஜர் ஃபெடரர் சாம்பியன் பட்டம் வென்றார் . இதன்மூலம் 18 - ஆவது கிராண்ட்ஸ்லாம் பட்டத்தைக் கைப்பற்றினார் ஃபெடரர் . தலைசிறந்த வீரரான ஃபெடரர் , இன்றளவிலும் ஆடவர் ஒற்றையர் பிரிவில் அதிக கிராண்ட்ஸ்லாம் பட்டம் வென்றவர்கள் வரிசையில் முதலிடத்தில் உள்ளார் . மெல்போர்னில் ஞாயிற்றுக்கிழமை நடைபெற்ற இறுதிச் சுற்றில் ரோஜர் ஃபெடரர் 6 - 4,3 - 6,6 - 1,3 - 6,6 - 3 என்ற செட் கணக்கில் ஸ்பெயினின் ரஃபேல் நடாலை தோற்கடித்தார் . மிகுந்த எதிர்பார்ப்பை ஏற்படுத்தியிருந்த இந்த இறுதி ஆட்டத்தில் முதல் 4 செட்களை இருவரும் மாறி மாறி கைப்பற்ற , ஆட்டம் 5 - ஆவது செட்டுக்கு நகர்ந்தது . விறுவிறுப்பாக நடைபெற்ற அந்த செட்டின் முதல் கேமிலேயே நடாலிடம் சர்வீஸை இழந்தார் ஃபெடரர் . இதனால் 5 கேம்களின் முடிவில் நடால் 3 - 2 என்ற கணக்கில் முன்னிலையில் இருந்தார் . ஆனால் 6 - ஆவது கேமில் நடாலின் சர்வீஸை முறியடித்த ஃபெடரர் , 8 - ஆவது கேமில் மீண்டும் நடாலின் சர்வீஸை தகர்த்தார் . இதனால் 5 - 3 என்ற கணக்கில் முன்னிலை பெற்ற ஃபெடரர் , 9 - ஆவது கேமில் தனது சர்வீஸை தக்கவைத்ததன் மூலம் அந்த செட்டை 6 - 3 என்ற கணக்கில் கைப்பற்றி வெற்றி கண்டார் . ஆட்டத்தை வெற்றியில் முடித்தபோது ஃபெடரர் கண் கலங்கினார் . இந்த வெற்றியின் மூலம் ஆஸ்திரேலிய ஓபனில் 5 - ஆவது பட்டத்தைக் கைப்பற்றியுள்ளார் ஃபெடரர் . ஏறக்குறைய நான்கரை ஆண்டுகளுக்குப் பிறகு கிராண்ட்ஸ்லாம் போட்டியில் பட்டம் வென்றுள்ளார் . கடந்த 5 ஆண்டுகளாக கிராண்ட்ஸ்லாம் பட்டம் வெல்ல முடியாமல் தவித்து வந்த ஃபெடரர் , முழங்கால் காயத்திலிருந்து மீண்டு வந்த கையோடு ஆஸ்திரேலிய ஓபனில் வாகை சூடியிருக்கிறார் . மூன்று கிராண்ட்ஸ்லாம் போட்டிகளில் தலா 5 அல்லது அதற்கு மேற்பட்ட பட்டங்களை வென்ற முதல் வீரர் என்ற பெருமையைப் பெற்றுள்ளார் ஃபெடரர் . அவர் , விம்பிள்டனில் 7 பட்டங்களையும் , ஆஸ்திரேலிய ஓபன் மற்றும் அமெரிக்க ஓபன்களில் தலா 5 பட்டங்களையும் வென்றுள்ளார் . இறுதிச்சுற்றில் நடாலை வீழ்த்தியதோடு சேர்த்து கிராண்ட்ஸ்லாம் போட்டியில் 314 வெற்றிகளைப் பெற்றுள்ளார் ஃபெடரர் . கிராண்ட்ஸ்லாம் போட்டியில் அதிக ஆட்டங்களில் வென்றவர் என்ற சாதனையும் ஃபெடரர் வசமேயுள்ளது . ஆஸ்திரேலிய ஓபனில் 7 ஆண்டுகளுக்குப் பிறகு சாம்பியன் பட்டம் வென்றிருக்கும் ஃபெடரர் கூறியதாவதுஃ “மகிழ்ச்சியை வெளிப்படுத்த வார்த்தைகள் இல்லை . இந்த நேரத்தில் மீண்டும் உச்சகட்ட ஃபார்முக்கு திரும்பியிருக்கும் நடாலுக்கு வாழ்த்துகளை தெரிவித்துக் கொள்கிறேன் . நாங்கள் இருவரும் கிராண்ட்ஸ்லாம் போட்டியின் இறுதிச் சுற்றில் மீண்டும் விளையாடுவோம் என நான் நம்பவில்லை . நடாலும் நம்பியிருக்கமாட்டார் என்றே நினைக்கிறேன் . இந்த ஆட்டத்தில் நடாலிடம் தோற்றிருந்தாலும்கூட மகிழ்ச்சியாகத்தான் இருந்திருப்பேன் . டென்னிஸ் மிகக் கடினமான விளையாட்டு . இங்கு டிரா என்பது கிடையாது . வெற்றி அல்லது தோல்வி மட்டும்தான் . தொடர்ந்து சிறப்பாக விளையாடுங்கள் நடால் . டென்னிஸுக்கு நீங்கள் தேவை” என்றுத் தெரிவித்தார் .


சீன ஓபன் டென்னிஸ் போட்டியில் அக்னீஸ்கா ராட்வன்ஸ்கா 20 - வது முறையாகவும் , ஆன்டி முர்ரே 40 - வது முறையாகவும் பட்டம் வெல்கின்றனர் . சீன ஓபன் சர்வதேச டென்னிஸ் போட்டி பீஜிங் நகரில் கடந்த ஒரு வார காலமாக நடந்து வந்தது . பெண்கள் ஒற்றையர் பிரிவில் ஞாயிற்றுக் கிழமை நடந்த இறுதி ஆட்டத்தில் அக்னீஸ்கா ராட்வன்ஸ்காவும் ( போலந்து ) , ஜோஹன்னா கோன்டாவும் ( இங்கிலாந்து ) மோதினர் . அபாரமாக ஆடிய அனுபவம் வாய்ந்த ராட்வன்ஸ்கா 6–4,6–2 என்ற நேர் செட்டில் வெற்றி பெற்று பட்டத்தை தனதாக்கினார் . தரவரிசையில் 3–வது இடம் வகிப்பவரான ராட்வன்ஸ்கா சீன ஓபன் பட்டத்தை வெல்வது 2–வது முறையாகும் . ஏற்கனவே 2011–ம் ஆண்டிலும் இங்கு வாகை சூடியிருக்கிறார் . மொத்தத்தில் இது அவரது 20–வது பட்டமாகும் . இதன் ஆண்கள் ஒற்றையர் இறுதி ஆட்டத்தில் 2–ம் நிலை வீரரான இங்கிலாந்தின் ஆன்டி முர்ரே 6–4,7–6 ( 2 ) என்ற நேர் செட் கணக்கில் கிரிகோர் டிமிட்ரோவை ( பல்கோரியா ) தோற்கடித்து கோப்பையை வென்றார் . இந்த தொடரில் ஒரு செட்டை கூட இழக்காத முர்ரேவுக்கு இது 40–வது சர்வதேச மகுடம் ஆகும் .


ஐசிசி கனவு ஒரு நாள் கிரிக்கெட் அணியின் கேப்டனாக விராட் கோலி தேரந்தெடுக்கப்பட்டு உள்ளார் . அதேசமயம் அவருக்கு டெஸ்ட் அணியில் இடம் கிடைக்கவில்லை . ஒவ்வொரு ஆண்டின் இறுதியிலும் வீரர்களின் செயல்பாட்டை அடிப்படையாகக் கொண்டு ஐசிசி கனவு அணி வெளியிடப்படும் . அதன்படி இந்த ஆண்டுக்கான டெஸ்ட் மற்றும் ஒரு நாள் கிரிக்கெட் போட்டிகளுக்கான கனவு அணிகள் வெளியிடப்பட்டுள்ளன . கோலி தலைமையிலான ஒரு நாள் கிரிக்கெட் அணியில் இந்தியாவின் ரோஹித் சர்மா , ரவீந்திர ஜடேஜா ஆகியோர் இடம்பெற்றுள்ளனர் . தென் ஆப்பிரிக்காவிலிருந்து டிவில்லியர்ஸ் , விக்கெட் கீப்பர் டி காக் , காகிசோ ரபாடா , சுழற்பந்து வீச்சாளர் இம்ரான் தாஹிர் ஆகிய 4 பேர் இடம் பெற்றுள்ளனர் . ஆஸ்திரேலியாவிலிருந்து டேவிட் வார்னர் , மிட்செல் மார்ஷ் , மிட்செல் ஸ்டார்க் ஆகிய 3 பேருக்கு இடம் கிடைத்துள்ளது . இங்கிலாந்து தரப்பில் ஜோஸ் பட்லரும் , மேற்கிந்தியத் தீவுகள் தரப்பில் சுநீல் நரேனும் இடம்பெற்றுள்ளனர் . இலங்கை , பாகிஸ்தான் , நியூஸிலாந்து போன்ற முன்னணி அணிகளைச் சேர்ந்த வீரர்கள் யாரும் இடம்பெறவில்லை . அதேநேரத்தில் இந்திய டெஸ்ட் அணியின் கேப்டனான விராட் கோலிக்கு இடம் கிடைக்கவில்லை . அவர் , தொடர்ச்சியாக 18 டெஸ்ட் போட்டிகளில் இந்திய அணியை தோற்காமல் வழி நடத்தியதோடு , சமீபத்தில் முடிந்த இங்கிலாந்துக்கு எதிரான டெஸ்ட் தொடரில் 655 ஓட்டங்கள் குவித்து தொடர் நாயகன் விருதையும் வென்றது குறிப்பிடத்தக்கது . ஒரு நாள் கிரிக்கெட் அணிஃ விராட் கோலி ( கேப்டன் ) , டேவிட் வார்னர் , டி காக் ( விக்கெட் கீப்பர் ) , ரோஹித் சர்மா , டிவில்லியர்ஸ் , ஜோஸ் பட்லர் , மிட்செல் மார்ஷ் , ரவீந்திர ஜடேஜா , மிட்செல் ஸ்டார்க் , காகிசோ ரபாடா , சுநீல் நரேன் , இம்ரான் தாஹிர் .


ஆர்கே . நகர் இடைத்தேர்தல் களம் சூடுபிடித்துள்ள நிலையில் , இன்று பாஜக . , சார்பில் போட்டியிடும் கரு . நாகராஜன் வேட்புமனு தாக்கல் செய்தார் . அப்போது , தாங்கள் தனித்துப் போட்டியிடுவது குறித்து அவர் ஒரு பெரிய விளக்கம் அளித்தார் . ஆர் . கே . நகர் இடைத்தேர்தல் குறித்து அறிவிப்பு வெளியானதுமே , திமுக . , அதிமுக . , உள்ளிட்ட பிரதான கட்சிகள் வரிந்து கட்டிக் கொண்டு களத்தில் இறங்கி விட்டன . இந்நிலையில் , தேமுதிக . , ஒதுங்கி கொள்ள , மதிமுக . , ரொம்ப நாள் யோசித்து யோசித்து , ஏற்கெனவே தீர்மானித்திருந்தபடி திமுக . , வுக்கு தானாக முன்வந்து ஆதரவைத் தெரிவித்தது . இந்நிலையில் , அதிமுக . , வை பின்னிருந்து இயக்குவது பாஜக . , தான் என்று ஒரு கருத்து பொது வெளியில் பகிரங்கமாக உலாவந்தது . இதனால் , பாஜக . , வும் அதிமுக . , வும் தனித்தனியே இருக்க வேண்டிய சூழல் ஏற்பட்டது . தங்களை தனிப்பட்ட வகையில் அடையாளம் காட்டிக் கொள்ள வேண்டிய தேவை பாஜக . , வுக்கு எழுந்தது . அதுபோல் , அதிமுக . , எம்பி . , மைத்ரேயனும் , ஆர் . கே . நகரில் பாஜக . , வுக்கு ஓட்டு வங்கி கிடையாது . அதிமுக . , வின் வெற்றிக்கு பாஜக . , வால் எந்த விததிலும் உதவ இயலாது என்றார் . இந்நிலையில் தான் , பாஜக . , தங்களுக்கு தொகுதியில் ஓட்டு வங்கி இருக்கிறது என்பதைக் காட்ட வேண்டியதற்கு பதில் , போட்டியிட வேட்பாளர் இருக்கிறாரா என்று காட்ட வேண்டிய நிலைக்கு வந்தது . இதனால் , இதோ நான் இருக்கிறேன் என்று கூறிக் கொண்டு பாஜக . , தமிழகத் தலைவர் தமிழிசையே முன் வந்தார் . ஆனால் , அடுத்து என திருப்பங்கள் நிகழ்ந்ததோ , அக்கட்சியின் சார்பில் கரு . நாகராஜன் போட்டியிடுவார் என்று அறிவிக்கப்பட்டது . இதனிடையே இந்தக் கரு . நாகராஜன் யார் என்று பார்த்தால் , அவர் முன்னர் நடிகர் சரத் குமாருடன் சமத்துவ மக்கள் கட்சியில் இருந்து பின்னர் பாஜக . , வுக்கு வந்தவர் . அவ்வாறு வந்தவருக்கு கட்சியில் ஒரு பதவியைக் கொடுத்து , போட்டியிட வாய்ப்பும் கொடுத்துவிட்டது பாஜக . , இதனை மேலிடம் அறிவித்ததாகக் கூறி வாழ்த்து தெரிவித்தார் தமிழிசை சௌந்தர்ராஜன் . இதனிடையே , இன்று பாஜக . , சார்பில் வேட்புமனுவைத் தாக்கல் செய்தார் கரு . நாகராஜன் . மேலும் , விஷால் போட்டியிடுவது குறித்து அவர் கருத்து தெரிவித்தார் . அப்போது , விஷாலும் ஒரு சுயேட்சை வேட்பாளர் தான் என்று கூறிய தமிழிசை , எத்தனை சுயேட்சை வேட்பாளர்கள் போட்டியிடுகின்றனர் அதில் ஒருவர் தான் விஷால் என்று கூறினார் . மேலும் அவர் , பாஜக தனித்து விடப் படவில்லை , தனித் தன்மையுடன் போட்டியிடுவதாக விளக்கம் அளித்துள்ளார் . வாக்காளர்கள் சுயமாக சிந்தித்து வாக்களிப்பதற்கான சூழ்நிலையை தேர்தல் ஆணையம் ஏற்படுத்த வேண்டும் என கோரிக்கை விடுத்தார் தமிழிசை . தங்கள் கட்சியைச் சேர்ந்தவராக இருந்து இப்போது பாஜக . , வில் இருக்கும் கரு . நாகராஜனுக்கு ஆதரவு தெரிவிக்காமல் , முதலில் திமுக . , வுக்கு ஆதரவு தெரிவித்துவிட்டு , இப்போது யாருக்கும் ஆதரவு இல்லை என்று தன் நிலைப்பாட்டை மாற்றிக் கொண்டார் சரத்குமார் . அவர் கூட பாஜக . , வேட்பாளருக்கு ஆதரவு என்று அறிவிக்க வில்லை என்பதுதான் . . . பாஜக . , வின் தனித்தன்மையோ ?


திமுக - காங்கிரஸ் கூட்டணி தொடர்பாக சென்டிமென்ட் செய்தி வெளியாகியுள்ளது . அதில் 2004 - ம் ஆண்டு காமராஜர் சிலைத் திறப்பு விழாவுக்கு வந்த சோனியாகாந்தி அறிவாலயத்தில் கருணாநிதியைச் சந்தித்து நாடாளுமன்றத் தேர்தல் கூட்டணிக்கு அச்சாரம் போட்டார் . அந்த திமுக - காங்கிரஸ் தலைமையிலான ஐக்கிய முற்போக்கு கூட்டணிதான் நாற்பதுக்கு நாற்பதையும் தொகுதிகளையும் அள்ளியது . இதில் அதிமுக - பாஜக கூட்டணி படுதோல்வி அடைந்தது . இதனை மனத்தில் வைத்துக்கொண்டே அதேபோல் இப்போது கருணாநிதி சிலை திறப்பு விழாவுக்கு சோனியாகாந்தி வருகிறார் . அப்போது கூட்டணி தொடர்பான அடுத்தகட்ட நடவடிக்கைகளைப் பேசப்போவதாக தகவல் வெளியாகியுள்ளது . அதனால் 2019 - ம் ஆண்டு நடைபெற உள்ள நாடாளுமன்ற தேர்தலில் நாற்பதுக்கு நாற்பதையும் வெல்வோம் என்று திமுகவினர் சென்டிமென்ட் கதை சொல்லி வருகிறார் . ஆனாலும் தொகுதி பங்கீட்டில் திமுக கட்சி தொடர்ந்து கறார் காட்டி வருகிறது . ஆனால் 5 மாநில தேர்தல் முடிவுக்கு முன்பு நிலைமை அப்படி இருந்தது . ஆனால் இப்போது தலைகீழாக மாறியுள்ளது . தேர்தல் முடிவு தங்களுக்குச் சாதகமாகியிருப்பதால் , இனி காங்கிரஸ் அழுத்தம் கொடுக்கும் . அதனால் கருணாநிதி பாலிஸியைக் கையில் எடுக்க ஸ்டாலின் முடிவெடுத்துள்ளார் . காங்கிரஸ் கட்சிக்கு இரண்டை இலக்கத்தில் தொகுதியை ஒதுக்கீடு செய்துவிட்டு , அவர்களையே கூட்டணிக் கட்சிகளையும் கவனித்துக்கொள்ளும் திட்டத்தைச் செயல்படுத்த நினைப்பதாக திமுக தரப்பில் பேசப்பட்டு வருகிறது .


மழைநீரை சரியாக சேமித்து வைத்திருந்தாலே அண்டை மாநிலங்களிடம் கேட்க வேண்டிய அவசியம் இருக்காது என தேமுதிக தலைவர் விஜயகாந்த் தெரிவித்துள்ளார் . காவிரி நதி நீர் பிரச்சனை தொடர்பாக தமிழகம் சார்பில் உச்சநீதிமன்றத்தில் தாக்கல் செய்யப்பட்ட மேல்முறையீட்டு மனுவில் , 192 டிஎம்சி போதாது . எனவே கூடுதலாக 72 டிஎம்சி நீரை தமிழகத்திற்கு திறந்துவிட வேண்டும் எனவும் , காவிரி மேலாண்மை வாரியம் அமைக்க வேண்டும் என கோரப்பட்டிருந்தது . இந்த வழக்கை விசாரித்த உச்சநீதிமன்ற தலைமை நீதிபதி தீபக் மிஸ்ரா , நீதிபதிகள் அமிதவா ராய் , கான்வில்கர் அடங்கிய அமர்வு , அனைத்து தரப்பு வாதங்களையும் கேட்டறிந்தது . கடந்த ஆண்டு செப்டம்பர் 20ம் தேதி அனைத்து தரப்பு வாதங்களும் நிறைவடைந்தன . இந்நிலையில் , நூற்றாண்டுகள் கடந்தும் தொடர்ந்து வந்த காவிரி நதிநீர் பங்கீட்டு வழக்கில் உச்சநீதிமன்றம் இன்று தீர்ப்பளித்தது . அதில் , காவிரி நீரை எந்த மாநிலமும் உரிமை கொண்டாட முடியாது . தமிழகத்தில் 20 டிஎம்சி நிலத்தடி நீர் உள்ளது . எனவே தமிழகத்திற்கு 177.25 டிஎம்சி நீரை கர்நாடக அரசு திறந்துவிட வேண்டும் என தீர்ப்பளித்தது . காவிரியிலிருந்து கூடுதல் நீர் தமிழகத்திற்கு கிடைக்கும் வகையில் தீர்ப்பு வரும் என எதிர்பார்க்கப்பட்ட நிலையில் , இருந்ததையும் உச்சநீதிமன்றம் குறைத்திருப்பது தமிழக விவசாயிகளிடையே கடும் அதிருப்தியை ஏற்படுத்தியுள்ளது . இது குறித்து விவசாயிகள் முதல் பல்வேறு அரசியல் தலைவர்கள் கருத்து கூறி வருகின்றனர் . அந்த வகையில் தேமுதிக தலைவர் விஜயகாந்த் கூறுகையில் , தண்ணீர் என்பது எந்த மாநிலத்திற்கும் சொந்தம் இல்லை என்ற தீர்ப்பு வரவேற்கத்தக்கது எனவும் மத்திய அரசு மாநிலங்களுக்கிடையே வஞ்சனையை பார்க்காமல் நடுநிலையோடு செயல்பட வேண்டும் எனவும் தெரிவித்துள்ளார் . மேலும் காவிரி பிரச்னையை பொறுத்தவரை நதிகள் இணைப்புதான் நிரந்திர தீர்வாக அமையும் எனவும் மழைநீரை சரியாக சேமித்து வைத்திருந்தாலே அண்டை மாநிலங்களிடம் கேட்க வேண்டிய அவசியம் இருக்காது எனவும் கூறியுள்ளார் .


இயக்குனர் ராம் குமார் இயக்கத்தில் தனுஷ் நடிக்கும் புதிய படத்தில் அவருக்கு ஜோடியாக லட்சுமி மேனன் நடிக்கவுள்ளதாக தகவல் வெளியாகியுள்ளது . பொல்லாதவன் , ஆடுகளம் ஆகிய படங்களைத் தொடர்ந்து வெற்றிமாறன் இயக்கத்தில் தனுஷ் நடித்து வெளியாகியுள்ள வடசென்னை திரைப்படம் வெளியாகி பெரும் வரவேற்பைப் பெற்றுள்ளது . இந்தப் படத்தில் தனுஷின் நடிப்பு வேற லெவலில் இருப்பதாக ரசிகர்கள் கொண்டாடி வருகின்றனர் . இந்தப் படத்தை மூன்று பாகங்களாக வெளியிட முடிவு செய்திருப்பது அனைவரும் அறிந்த ஒன்று தான் . இதற்கிடையில் தனுஷை அடுத்து இயக்கப் போவது யார் என்ற எதிர்பார்ப்பு நிலவியது . யாரும் எதிர்பாராத வகையில் அவர் இயக்குனர் ராம் குமாருடன் இணைய உள்ளதாக செய்தி வெளியாகி ரசிகர்களை உற்சாகத்தில் ஆழ்த்தியது . விஷ்னுவை வைத்து முண்டாசுப்பட்டி என்ற திரைப்படத்தின் மூலம் முத்திரை பதித்த ராம் குமார் , தற்போது மீண்டும் அவரை வைத்து எடுத்துள்ள படம் ராட்சசன் . முதல் படத்தை முழுநீள காமெடி படமாக எடுத்திருந்த ராம்குமார் , ராட்சசனை முழு நீள திரில்லர் படமாக கொடுத்து , தனக்கும் ரசிகர்களை இருக்கையில் கட்டிப் போடும் வித்தை தெரியும் என்பதை நிரூபித்துள்ளார் . இவர் தான் அடுத்து தனுஷை இயக்குகிறார் . காமெடி மற்றும் த்ரில்லர் படங்களைத் தொடர்ந்து , தனுஷை இயக்குனர் ராம் குமார் கையாள உள்ள களம் ஃபேண்டஸி அட்வெஞ்சர் . இந்தப் படத்தின் கதை முழுவதும் பயணம் சார்ந்து தனுஷை சுற்றியே கதை நடக்கும் வண்ணம் திரைக்கதை அமைக்கப்பட்டிருப்பதாக ராம்குமார் அறிவித்திருந்தார் . ஆனால் இந்தப் படத்தில் நடிக்கும் நடிகர்கள் மற்றும் குழுவினர் குறித்து அறிவிக்கப்படாமல் உள்ளது . தற்போது இந்தப் படத்தில் லட்சுமி மேனன் நடிக்கவுள்ளதாக அறிவிப்பு வெளியாகியுள்ளது . கும்கி படத்தின் மூலம் அறிமுகமாகி ரசிகர்களின் மனதை கொள்ளை கொண்ட அவர் , தமிழ் திரையுலகில் தோன்றி நீண்ட காலம் ஆகிவிட்டது . இந்த நிலையில் தான் தனுஷின் அடுத்த படத்திற்கு அவர் ஒப்பந்தம் ஆகியுள்ளதாக அறிவிப்பு வெளியாகியுள்ளது . நீண்ட வருடத்திற்குப் பின் , தமிழ் திரையுலகில் லட்சுமி மேனன் தோன்றவுள்ள நிலையில் , தனுஷுடன் அவர் முதன் முறையாக இணையவுள்ளது தனுஷின் ரசிகர்களுக்கு இரட்டிப்பு மகிழ்ச்சியைக் கொடுத்துள்ளது . தமிழ் திரையுலகின் முன்னணி இளம் நடிகர்கள் அனைவருடனும் நடித்து ஒரு ரவுண்ட் வந்த லட்சுமி மேனன் தற்போது வாய்ப்புகள் இல்லாத நிலையில் பிரபு தேவாவுக்கு ஜோடியாக நடித்து வருகிறார் . இந்த நிலையில் மற்றொரு முன்னணி இளம் நடிகரான தனுசுடன் நடிக்க வாய்ப்பு கிடைத்ததன் மூலம் தமிழ் சினிமாவில் மீண்டும் ஒரு ரவுண்ட் வர முடியும் என்று லட்சுமி நம்புகிறார் .


அமமுகவில் இருந்து அதிமுகவில் இணைந்துள்ள செந்தில்பாலாஜி குறித்து , அமைச்சர் ஜெயகுமார் கூறுகையில் , திமுகவில் சேர்ந்தால் கடலில் கரைந்த பெருங்காயம் போல் ஆகிவிடுவார் என குறிப்பிட்டார் . சென்னை வண்ணாரப்பேட்டை குடிசை மாற்று வாரிய குடியிருப்பு பகுதியில் , ராயபுரம் சட்டமன்ற உறுப்பினர் தொகுதி நிதி ரூ . 2 கோடியில் நவீன , ஆரம்ப சுகாதார நிலையம் கட்டுவதற்கான அடிக்கல் நாட்டு விழா நடந்தது . அதில் , கலந்து கொண்ட அமைச்சர் ஜெயகுமார் , அடிக்கல் நாட்டி கட்டுமான பணியை தொடங்கி வைத்தார் . பின்னர் அவர் , செய்தியாளர்களிடம் கூறியதாவது . செந்தில் பாலாஜி திமுகவில் இணைவதால் அதிமுகவுக்கு எந்த பாதிப்பும் இல்லை . அவருடன் தொண்டர்கள் யாரும் செல்லவில்லை . டிடிவி . தினகரன் ஒரு எடுபடாத பிராண்டு . எந்த அங்கீகாரமும் இல்லாதவர் . அவர் ஹை வோல்டேஜ் மின்கம்பி என கூறிக் கொள்கிறார் . அப்படி கூறுவது , அவருக்கே ஆபத்தாகும் . அவர் , ஹைவோல்டேஜ் என்பதாலேயே அவருடன் யாரும் நிலையாக இருக்கவில்லை . ஆனால் நாங்கள் , 230 வோல்ட் கொண்ட பாதுகாப்பான மின்சாரம் . எங்களுடன் யார் வேண்டுமானாலும் இருக்கலாம் . இப்போதும் , எங்களுடன் இருக்கிறார்கள் . 230 வோல்ட் மின்சாரம் மட்டும் பயன்படுத்தவும் , பாதுகாப்பானதுமாகும் . ஆனால் , ஹை வோல்ட் என கூறும் டிடிவி . தினகரன் எப்போதும் ஆபத்தானவர்தான் . திமுகவில் இணைபவர்களின் நிலை ஒருநாள் ஹீரோவாக மட்டுமே ஜொலிப்பார்கள் . அதன்பின்னர் , அவர்கள் காணாமல் போய்விடுவார்கள் . திமுகவில் சேர்ந்தால் , கடலில் கலந்த பெருங்காயம் போல் ஆகிவிடுவார்கள் . அதாவது , யாராக இருந்தாலும் , காணாமல் கரைந்து போய்விடுவார்கள் என்றார் .


இந்திய கிரிக்கெட் அணியின் முன்னாள் கேப்டன் மகேந்திர சிங் தோனி , பில்லியர்ட்ஸ் விளையாட்டு வீரர் பங்கஜ் அத்வானி ஆகியோருக்கு குடியரசுத் தலைவர் ராம்நாத் கோவிந்த் பத்ம பூஷண் விருதை வழங்கி சிறப்பித்தார் . டெல்லியில் குடியரசுத் தலைவர் மாளிகையில் உள்ள தர்பார் மண்டபத்தில் இந்திய கிரிக்கெட் அணியின் முன்னாள் கேப்டன் மகேந்திர சிங் தோனி மற்றும் பில்லியர்ட்ஸ் விளையாட்டு வீரர் பங்கஜ் அத்வானி ஆகியோருக்கு பத்ம பூஷண் விருது வழங்கும் நிகழ்ச்சி நடைபெற்றது . இதில் , தோனி , இராணுவ உடையணிந்து பதக்கத்தையும் , விருதையும் பெற்றுக் கொண்டு , ராணுவ முறைப்படி குடியரசுத் தலைவருக்கு வணக்கம் தெரிவித்தார் . அப்போது , பார்வையாளர்கள் பலத்த கைதட்டல்களை அவருக்கு அளித்து மகிழ்ச்சியை வெளிப்படுத்தினர் . தோனியின் மனைவி சாக்ஷியும் இந்த நிகழ்ச்சியில் பங்கேற்றார் . நாட்டுப்புற கலைஞர் சாரதா சின்ஹா , ஓவியக் கலைஞர் இலட்சுமண் பாய் , இந்தியாவுக்கான முன்னாள் ரஷிய தூதர் அலெக்சாண்டர் கடாகின் ( மரணத்துக்குப் பின் ) ஆகியோருக்கு பத்ம பூஷண் விருது அளிக்கப்பட்டது . குஜராத்தைச் சேர்ந்த நடிகர் மனோஜ் ஜோஷி , தமிழக நாட்டுப்புற பாடகி விஜயலட்சுமி நவநீத கிருஷ்ணன் , கர்நாடகத்தைச் சேர்ந்த சூஃபி பாடகர் இப்ராஹிம் நபிசாஹிப் சுதார் , வன உயிர் ஆர்வலர் ரோமுலஸ் விடேகர் , மிசோரம் மாநிலத்தைச் சேர்ந்த கல்வியாளர் ஏ . ஷாகியா , வர்த்தகம் , தொழில்துறையில் சிறப்பாக பங்காற்றிய பிலிப்பின்ஸை சேர்ந்த ஜோஸ் மா ஜாய் , மலேசியாவைச் சேர்ந்த நடன கலைஞர் தாடுக் ராம்லி இப்ராஹிம் உள்ளிட்ட 38 பேருக்கு பத்ம ஸ்ரீ விருதுகள் வழங்கப்பட்டன . குடியரசு துணைத் தலைவர் வெங்கய்ய நாயுடு , பிரதமர் நரேந்திர மோடி , உள்துறை அமைச்சர் ராஜ்நாத் சிங் , மக்களவைத் தலைவர் சுஷ்மா ஸ்வராஜ் உள்ளிட்ட பலர் இந்த நிகழ்ச்சியில் கலந்து கொண்டனர் .


பத்திரிக்கையாளர்களை தரக்குறைவாக பேசிய வழக்கில் முன் ஜாமீன் கேட்ட நடிகர் எஸ் . வி . சேகரை கைது செய்ய காவல் துறையினருக்கு தடை விதிக்க முடியாது என நீதிபதி திட்டவட்டமாக மறுத்துள்ளார் . மாணவிகளை தவறான பாதைக்கு அழைத்துச் செல்ல முயன்றதாக அருப்புக்கோட்டை தனியார் கல்லூரி பேராசிரியை நிர்மலாதேவி கைது செய்யப்பட்டார் . அவரிடம் விசாரணை நடைபெற்று வருகிறது . இந்த விவகாரம் தொடர்பாக தமிழக கவர்னர் பன்வாரிலால் புரோகித் நிருபர்களுக்கு பேட்டியளித்தார் . அப்போது ஒரு பெண் நிருபர் கேள்வி கேட்டபோது , அவரது கன்னத்தை தொட்டு பேசினார் . கவர்னரின் இந்த செயல் மிகப்பெரிய சர்ச்சையை கிளப்பியது . இதையடுத்து அந்த பெண் நிருபரிடம் , தன் செயலுக்காக கவர்னர் மன்னிப்பு கேட்டார் . , பிரமுகரும் , நடிகருமான எஸ் . வி . சேகர் , சமூக வலை தளத்தில் பெண் செய்தியாளர்களுக்கு எதிராக அவதூறான , கீழ்தரமான கருத்துக்களை பதிவிட்டார் . எஸ் . வி . சேகரின் செயலுக்கு , பத்திரிகையாளர்கள் மட்டுமல்லாமல் , பலதரப்பினரும் கண்டனம் தெரிவித்தனர் . அவருக்கு எதிராக போலீசில் புகார் செய்யப்பட்டது . இதையடுத்து , எஸ் . வி . சேகரும் மன்னிப்பு கோரினார் . தனக்கு வந்த ஒரு பதிவை படித்துப் பார்க்காமல் அப்படியே தனது முகநூல் பக்கத்தில் வெளியிட்டு விட்டதாக விளக்கம் அளித்தார் . இந்த நிலையில் , எஸ் . வி . சேகருக்கு எதிராக கொடுக்கப்பட்ட புகாரின் அடிப்படையில் போலீசார் வழக்குப்பதிவு செய்துள்ளனர் . இந்த வழக்கில் தனக்கு முன்ஜாமீன் வழங்க கோரி சென்னை ஐகோர்ட்டில் , எஸ் . வி . சேகர் மனு தாக்கல் செய்தார் . சேகர் முன் ஜாமீன் மனு நீதிபதி ஏ . டி . ஜெகதீஷ் சந்திரா முன்பு இன்று விசாரணைக்கு வந்தது . அப்போது முன்ஜாமீன் மனு கோடைக்கால முதல் அமர்வில் விசாரணைக்கு எடுத்துக் கொள்ளப்படும் என நீதிபதி கூறினார் . இதையடுத்து இந்த முன்ஜாமின் வழக்கு விசாரணைக்கு வரும் வரை எஸ் . வி . சேகரை கைது செய்ய தடை விதிக்குமாறு அவரது வழக்கறிஞர் வாதாடினார் . ஆனால் கைது செய்ய வழக்கமாக காவல்துறையினருக்கு தடை விதிப்பதில்லை என நீதிபதி தெரிவித்தார் . இதையடுத்து எஸ் . வி . சேகர் விரைவில் கைது செய்யப்படுவார் என எதிர்பார்க்கப்படுகிறது .


ஆஸ்திரேலியாவுக்கு எதிரான இரண்டாவது டெஸ்ட் போட்டியில் ஜடேஜாவும் இஷாந்த் சர்மாவும் மோதிக்கொண்ட விவகாரம் பரபரப்பை ஏற்படுத்தியுள்ளது . இந்தியா - ஆஸ்திரேலியா இடையே பெர்த்தில் நடந்த இரண்டாவது டெஸ்ட் போட்டியில் 146 ரன்கள் வித்தியாசத்தில் வெற்றி பெற்று 4 போட்டிகள் கொண்ட டெஸ்ட் தொடரை 1 - 1 என சமன் செய்தது ஆஸ்திரேலிய அணி . இந்த போட்டியில் டாஸ் வென்று முதலில் பேட்டிங் செய்த ஆஸ்திரேலிய அணி முதல் இன்னிங்ஸில் 326 ரன்களையும் இந்திய அணி 283 ரன்களையும் எடுத்தது . 43 ரன்கள் முன்னிலையுடன் இரண்டாவது இன்னிங்ஸை ஆடிய ஆஸ்திரேலிய அணி 243 ரன்களை எடுத்தது . இதையடுத்து 287 ரன்கள் என்ற இலக்குடன் களமிறங்கிய இந்திய அணி வெறும் 140 ரன்களுக்கே ஆல் அவுட்டானது . 146 ரன்கள் வித்தியாசத்தில் ஆஸ்திரேலிய அணி வெற்றி பெற்றது . இந்த போட்டியில் ஆஸ்திரேலிய அணியின் இரண்டாவது இன்னிங்ஸின் போது , இந்திய வீரர்கள் இஷாந்த் சர்மாவும் ஜடேஜாவும் களத்தில் கடுமையாக மோதிக்கொண்டுள்ளனர் . ஜடேஜா 12 பேர் கொண்ட அணியில் இருந்தாலும் ஆடும் லெவனில் இல்லை . எனினும் அவர் வேறு யாருக்காகவோ களத்தில் ஃபீல்டிங் செய்துகொண்டிருந்த போது , அவருக்கும் இஷாந்த் சர்மாவுக்கும் இடையே முட்டியுள்ளது . இருவரும் காரசாரமாக ஆக்ரோஷமாக வாக்குவாதத்தில் ஈடுபட்டனர் . ஆனால் அவர்கள் எந்த விஷயத்திற்காக முட்டிக்கொண்டனர் என்பது உறுதியாக தெரியவில்லை . ஆனால் இருவரும் அடித்துக்கொள்ளாத குறையாக சண்டையிட்டனர் . பின்னர் ஷமி தலையிட்டு இருவரையும் சமாதானப்படுத்தி அனுப்பி வைத்தார் . ஜடேஜாவும் இஷாந்த் சர்மாவும் சண்டையிட்ட விவகாரம் பெரும் பரபரப்பை கிளப்பியுள்ளது . இருவரும் சண்டையிட்டதற்கான காரணம் விரைவில் வெளிவர வாய்ப்புள்ளது .


கனிமொழி திமுகவை சிறப்பாக வழி நடத்துவார் என போறபோக்கில் மதுரை ஆதீனம் இப்படி ஒரு குண்டை தூக்கிப் போட்டுவிட்டு சென்றதால் திமுகவினர் மத்தியில் பெரும் அதிர்ச்சியை ஏற்படுத்தியுள்ளது . நேற்று முன்தினம் அவருக்கு சிறுநீரக நோய் தொற்று ஏற்பட்டுள்ளது . கருணாநிதிக்கு தொடர்ந்து இரண்டாவது நாளாக சிகிச்சை அளிக்கப்பட்டு வருகிறது . காவேரி மருத்துவமனை மருத்துவர்கள் சிகிச்சை அளித்து வருகிறார்கள் . வரிசையாக அரசியல் தலைவர்கள் அவரது உடல்நிலை குறித்து விசாரித்து வருகிறார்கள் . மதுரை ஆதினம் மேலும் பேசியதாவது , தமிழ் மக்களின் மனம் கருணாநிதியை நோக்கி சென்று கொண்டிருக்கிறது . கருணாநிதியின் தியாகத்தை தமிழ் சமுதாயம் எப்போதும் போற்றும் . கருணாநிதியுடன் எத்தனையோ போராட்டங்களில் ஈடுபட்டுள்ளேன் . அண்ணா காலம் தொட்டு இன்று வரை கருணாநிதியுடன் எனது நட்பு தொடர்ந்துகொண்டு இருக்கிறது . தமிழ்ச் சமுதாயத்தின் தனிப்பெரும் தலைவர் கருணாநிதி என கூறினார் . இதனையடுத்து பேசிய அவர் , திமுக எனும் மாபெரும் இயக்கத்தை , மாபெரும் தொண்டர்களை கொண்ட இயக்கத்தை கனிமொழி முன்னின்று நடத்த வேண்டும் என்ற ஒரு குண்டை தூக்கிப்போட்டு விட்டு சென்றுள்ளார் . கருணாநிதியின் உடல்நிலை குறித்து விசாரிக்க காவேரி மருத்துவமனைக்கு வந்த மதுரை ஆதீனம் , அங்கு ஸ்டாலின் , கனிமொழியுடன் நன்றாக பேசிவிட்டு வந்த அவர் இப்படி ஒரு குண்டை தூக்கிப் போட்டுவிட்டு சென்றதால் திமுகவினர் மத்தியில் பெரும் அதிர்ச்சியை ஏற்படுத்தியுள்ளது . இது போதாது என , சீமானும் , கனிமொழி அவர்கள் ஆளுமை திறன் மிக்கவர் களபணியாற்ற கூடியவர் . அரசியல் வரலாறு தெரிந்தவர் இலக்கிய வாசிப்பு கொண்டவர் அந்த வகையில் கட்சி யை வழிநடத்தகூடியவர் பண்பு இருப்பதாக மதுரை ஆதினத்தின் கருத்தை வரவேற்கிறேன் . கனிமொழியை இணைந்து கட்சி வழி நடத்துவது சிறந்தாக இருக்கும் என கொளுத்துத்திப் போட்டுவிட்டு சென்றுள்ளார் . ஏற்கனவே , கருணாநிதி குடும்பத்தில் ஸ்டாலினுக்கும் அழகிரிக்கும் ஏழாம் பொருத்தமாக உள்ள இந்த சூழலில் , கனிமொழியை உசுப்பேற்றி விட்டு சென்றுள்ளது . கருணாநிதியின் உடல்நலம் குன்றியிருக்கும் இந்த நேரத்தில் கவலையில் இருக்கும் ஸ்டாலின் குடும்பத்தில் இப்படி வந்து இவர்கள் சகுனி வேலை வார்த்துவிட்டு செல்லலாமா ? என திமுகவினர் மதுரை ஆதீனம் மற்றும் சீமானின் மீது கடும் கோபத்தில் உள்ளனர் .


ஐபிஎல்லின் நேற்றைய 42ஆவது போட்டியில் ஹைதராபாத் அணி பேட்டிங்கிலும் தாறுமாறாக அசத்திய ஹைதராபாத் அணி மெகா வெற்றியை கைப்பற்றி முதல் ஆளாக ப்ளே ஆஃபுக்கு முன்னேறியுள்ளது . ஹைதராபாத் அணியில் விருத்திமான் சாஹாவுக்கு பதில் ஸ்ரீவத்ஸ் கோஸ்வாமி இடம்பிடித்திருந்தார் . டெல்லி அணியில் ஷாபாஸ் நதீம் , ஜேசன் ராய் , ஹர்ஷல் படேல் ஆகியோர் இடம்பிடித்திருந்தனர் . டாஸ் வென்ற டெல்லி அணி பேட்டிங்கைத் தேர்வு செய்தது . பிரித்வி ஷா மற்றும் ஜேசன் ராயைத் தொடக்க ஆட்டக்காரர்களாகக் கொண்டு களமிறங்கிய டெல்லி அணிக்கு சிறப்பான தொடக்கம் அமையவில்லை . 4 ஓவர்களில் 21 ரன்களைச் சேர்த்து இருவரும் ( பிரித்வி - 9 , ராய் - 11 ) ஆட்டமிழந்தனர் . இதனையடுத்து களமிறங்கிய ரிஷப் பந்த் பொறுப்பை உணர்ந்து சிறப்பான ஆட்டத்தை வெளிப்படுத்தினார் . மறுபுறம் விக்கெட்டுகள் சரிந்தாலும் அதனைப் பொருட்படுத்தாமல் ஆடி சதமடித்தார் . 63 பந்துகளை எதிர்கொண்ட அவர் 128 ரன்களைக் குவித்து கடைசி வரை ஆட்டமிழக்காமல் இருந்தார் . இவரது ஆட்டத்தால் டெல்லி அணி 187 ரன்கள் குவித்தது . 188 என்ற கடின இலக்குடன் களமிறங்கிய ஹைதராபாத் அணிக்கு 2ஆவது ஓவரிலேயே 14 ரன்களில் அலெக்ஸ் ஹேல்ஸ் வெளியேறினார் . பின்னர் வந்த ஷிகர் தவன் - கேன் வில்லியம்சன் ஜோடி பொறுப்பான ஆட்டத்தை வெளிப்படுத்தியது . இவர்களது ஆட்டம் ஹைதராபாத் அணியின் பேட்டிங் பற்றிய விமர்சனங்களுக்கு முற்றுப்புள்ளி வைக்கும் விதமாக அமைந்தது . இருவரும் அரை சதம் கடந்தனர் . வாண வேடிக்கைகளில் கவனம் செலுத்தாத கேன் வில்லியம்சனின் இன்னிங்ஸ் சிறப்பாக இருந்தது . இருவரும் கடைசி வரை ஆட்டமிழக்காமல் அணியை வெற்றிக்கு அழைத்துச் சென்றனர் . தவன் 92 ரன்களுடனும் , கேன் வில்லியம்சன் 83 ரன்களுடனும் களத்தில் இருந்தனர் . ஷிகர் தவன் ஆட்ட நாயகனாகத் தேர்ந்தெடுக்கப்பட்டார் . இதன் மூலம் ஹைதராபாத் அணி இந்தத் தொடரில் ஆறு தொடர்ச்சியான வெற்றிகளைப் பதிவு செய்தது . இந்தத் தோல்வியை அடுத்து டெல்லி அணி , அடுத்த சுற்றுக்கான வாய்ப்பிலிருந்து வெளியேறியது .


27 வருடத்தில் 26 மட்டும் தான் ! அடுத்த கட்டத்தை நோக்கி செல்லும் நடிகை ! தயாரிப்பாளர் , இயக்குனர் , கதாநாயகன் என தன்னுடைய திறமையால் மெல்ல மெல்ல உயர்ந்தவர் நடிகர் ராஜ்கிரன் . இப்போது அவருக்கு ஏற்ற போல் கதாப்பாத்திரங்களை தேர்வு செய்து அப்பா மற்றும் தாத்தா வேடங்களில் நடித்து கலக்கி வருகிறார் . அவர் திரையுலகிற்கு வந்து 27 வருடங்கள் ஆகிவிட்டது . ஆனால் இந்த 27 வருடங்களில் அவர் நடித்த படங்களின் எண்ணிக்கை 26 மட்டும் தான் . நிறைய படங்களில் நடித்து நிறைய கோடிகள் சம்பாதிக்க வேண்டும் என்ற ஆசை பேராசை எதுவும் இல்லை கதையும் கதாபாத்திரமும் பிடித்தால் மட்டுமே நடிக்கிறேன் என்கிறார் . அடுத்த கட்டத்தை நோக்கி செல்லும் நாயகிஃ குடும்பப் பெயரை தன் பெயருடன் இணைத்துக் கொண்டிருக்கும் கதாநாயகி , தமிழ் படங்களில் நடிப்பது போல் தெலுங்கு படங்களிலும் கவர்ச்சிகரமாக நடித்து வருகிறார் . அவர் நடித்த 2 தெலுங்கு படங்கள் வரிசையாக வெற்றி பெற்றதை தொடர்ந்து அங்கு அவருக்கு திடீர் உருவாகிறதா இந்த சந்தர்ப்பத்தை பயன்படுத்தி அவர் தனது சம்பளத்தை 7 கோடியாக உயர்த்தி விட்டாராம் . இந்த நிலையில் அவருக்கு ஒரு இளம் தெலுங்கு நடிகரும் ஏற்பட்ட நட்பு இருவரையும் அடுத்த கட்டத்திற்கு கொண்டு போய் உள்ளதாக கூறப்படுகிறது .


இந்தியாவில் அக்டோபர் மாதம் பயணம் மேற்கொள்ளும் மேற்கிந்தியத் தீவுகள் கிரிக்கெட் அணி டெஸ்ட் , ஒருநாள் மற்றும் டி20 போட்டிகளில் விளையாட உள்ளது . இந்தியாவுக்கு அக்டோபர் மாதம் சுற்றுப்பயணம் மேற்கொண்டு மேற்கிந்தியத் தீவுகள் அணி விளையா உள்ளது . இதில் 2 டெஸ்ட் போட்டிகள் , 5 ஒருநாள் போட்டிகள் , 3 டி20 போட்டிகள் அடங்கும் . இது குறித்து பிசிசிஐ வெளியிட்ட அறிவிப்பில் கூறப்பட்டு இருப்பதாவதுஃ இந்தியாவுக்கு 7 வாரங்கள் பயணம் மேற்கிந்தியத்தீவுகள் பயணம் மேற்கொள்கிறது . இரு அணிகளுக்கு இடையிலான முதல் டெஸ்ட் போட்டி அக்டோபர் 4 - ம் தேதி முதல் 8 - ம் தேதி வரை ராஜ்கோட்டில் நடக்கிறது . 2 - வது டெஸ்ட் போட்டி 12 - ம் தேதி முதல் 16 - ம் தேதி வரை ஹைதராபாத்தில் நடக்கிறது . 5 போட்டிகள் கொண்ட ஒருநாள் தொடர் அக்டோர் 21 முதல் நவம்பர் 1 - ம் தேதி வரை நடக்கிறது . முதல் ஒருநாள் போட்டி அக்டோபர் 21 - ம் தேதி கவுகாத்தியிலும் , 2 - வது போட்டி 24 - ம்தேதி இந்தூரிலும் , 3 - வது ஒருநாள் போட்டி 27 - ம் தேதி புனேயிலும் நடக்கின்றன . 4 - வது ஒருநாள் போட்டி 29 - ம் தேதி திருவனந்தபுரத்திலும் , 5 - வது மற்றும் கடைசி போட்டி நவம்பர் 1 - ம் தேதி மும்பையிலும் நடக்கிறது . அதன்பின் 3 போட்டிகள் கொண்ட டி20 போட்டித் தொடர் நடைபெறவுள்ளது . முதல் டி20 போட்டி நவம்பர் 4 - ம் தேதி கொல்கத்தாவிலும் , 2 - வது ஆட்டம் நவம்பர் 6 - ம் தேதி லக்னோவிலும் , சென்னையில் நவம்பர் 11 - ம் தேதி 3 - வது டி20 போட்டி நடைபெறவுள்ளது . இவ்வாறு அந்த அறிவிப்பில் தெரிவிக்கப்பட்டுள்ளது .


ரசிகர் மன்றமே இல்லாத ஒரு ஹீரோவால் தனக்கு இப்படியொரு அடி விழும் என்று சத்தியமாய் யோசித்திருக்கவே மாட்டார் ரஜினிகாந்த் . அந்தளவுக்கு விஸ்வாசத்தின் விஸ்வரூபம் , பேட்டயை புரட்டி எடுத்துக் கொண்டிருக்கிறது . ’குடும்பங்கள் கொண்டாடும் ! ’ எனும் வார்த்தையை , படம் பார்த்த அத்தனை பேரும் உதிர்த்ததன் விளைவாக ஃபேமிலி ஆடியன்ஸ் தல படத்தை நோக்கிப் படையெடுப்பதால் இரண்டாம் நாளிலேயே பேட்ட வசூலில் சின்னதாய் ஓட்ட ! என்கிறது அதிகாரப்பூர்வ தகவல் . கடந்த ஆண்டில் விஸ்வாசம் படத்தை துவக்கியபோதே ‘2019 ஜனவரி 10 ! அஜித்துக்கு ராசியான வியாழக்கிழமையில் ரிலீஸ் ! ’ என்று சொல்லியேதான் பூஜை போட்டார்கள் . ஆனால் அதன் பிறகு உருவாக துவங்கிய ரஜினியின் பேட்ட படமோ பொங்கல் ரிலீஸ் என்று திட்டமிடப்பட்டு உருவாக்கப்படவில்லை , அப்படியே வந்தாலும் அஜித் பட ரிலீஸ் அன்றே தாங்களும் வரும் எண்ணமும் இல்லை . தீபாவளிக்கு விஜய்யின் சர்கார் சிங்கிளாய் ரிலீஸ் ஆகி கெத்து வசூல் காட்டியது போல் பொங்கலுக்கு தலயின் விஸ்வாசம் மட்டும் சிங்கிள் சிங்கமாய் வருமென்று நினைத்தார்கள் . ஆனால் கடந்த இரண்டு மாதங்களுக்கு முன்பாக வேண்டுமென்றே பொங்கல் போட்டியில் குதித்தது ரஜினியின் படம் . அதிலும் வழக்கமான வெள்ளிக்கிழமை ரிலீஸ் இல்லாமல் , அஜித்துக்கு போட்டியாக வியாழன் ரிலீஸுக்கு வந்தார் ரஜினி . அதுவரையில் ரஜினி பட தரப்பின் நோண்டல்களுக்கு பதில் சொல்லாமல்தான் இருந்தார் தல . ஆனால் ரிலீஸ் வரையில் சிக்கல்களை கிளப்பியதால் , பேட்ட டிரெய்லருக்கு பின் வந்த விஸ்வாசம் டிரெய்லர் முழுக்க முழுக்க ரஜினியை துவைத்து தொங்க போட்டது . டிரெய்லர் மூலமாகவே ‘நம்ம படங்கள் ரிலீஸாகட்டும் . மாஸ்லேயும் , வசூல்லேயும் உங்களை வெச்சு செய்றேன் சார் ! ’ ரஜினிக்கு மறைமுகமாக சவாலே விட்டார் அஜித் . ஆனால் ரஜினி தரப்போ ‘தலைவன் ரஜினி , மல்ட்டி ஸ்டார்ஸ் , சூப்பர் ஹிட் ஆல்பம்ன்னு பக்கா காம்போவுல இருக்கோம் . மரண மாஸ் வெற்றி . ’ என்று நம்பி , தனி கெத்துடன் ரிலீஸுக்கு வந்தனர் . வெறித்தனமாக இரண்டு படங்களுமே மோதிக்கொண்டதில் , முதல் ஷோவே , யார் ஹிட் ? என்பதை அறிவித்துவிட்டது . ரஜினியின் பேட்டயை அடிச்சு தூக்கிவிட்டது அஜித்தின் விஸ்வாசம் ! என்று எல்லா இடங்களில் இருந்தும் எக்கச்சக்க பாராட்டுகள் . தனி நபராக நின்று ஒட்டுமொத்த படத்தையும் தாங்கி , தரலோக்கலாக பிரித்து மேய்ந்துவிட்டார் அஜித் ! என்கிறார்கள் சினிமா விமர்சகர்கள் . விவேகம் நஷ்டத்தால் நொந்து கிடந்த சத்யஜோதி ஃபிலிம்ஸ் பெரும் உற்சாக வெள்ளத்தில் இருக்கிறது . அந்தளவுக்கு வசூல் புயல் . அஜித் எனும் ஐகானுக்கு கிடைத்திருக்கும் வரவேற்பை சூப்பர் ஸ்டார் ரஜினிகாந்தினால் அவ்வளவு எளிதாக ஜீரணிக்கவே முடியவில்லை ! என்கிறார்கள் அவரை நன்கு நெருங்கி நிற்கும் நபர்கள் . காலா , கபாலி , 2.0 என தனது படங்கள் ஜெயிக்காத போது கூட பெரிதாய் வருந்தாத ரஜினி , அஜித் எனும் ஜூனியரிடம் வாங்கியிருக்கும் அடியால் பெரும் காயப்பட்டிருக்கிறார் ! என வருந்துகிறார்கள் . அதேவேளையில் 2019ஐ மாஸ் ஹிட்டுடன் துவக்கியிருக்கும் அஜித் , இந்த வெற்றியை தன் தலையில் ஏற்றிக் கொள்ளாமல் வழக்கம்போல் செம்ம அமைதியாக இருக்கிறார் . தலயின் இந்த தாறுமாறு வசூல் வெற்றி மற்றும் படத்தின் வெற்றியை தொடர்ந்து படா படா தயாரிப்பாளர்கள் பலர் அவரது வீட்டை வரிசை கட்ட துவங்கியுள்ளனராம் புதுப்படத்துக்காக . ஆனால் ‘போனி கபூர்’ படத்தை முடித்துவிட்டுதான் அடுத்த போணி . . . என்பதில் தல உறுதி .


இந்தியா - ஆஸ்திரேலியா இடையேயான டெஸ்ட் தொடர் வரும் 6ம் தேதி தொடங்குகிறது . இந்த ஆண்டின் தொடக்கத்தில் தென்னாப்பிரிக்காவுக்கு எதிரான டெஸ்ட் தொடரில் பாதியில் அணியிலிருந்து நீக்கப்பட்ட ரோஹித் சர்மா , இங்கிலாந்து , வெஸ்ட் இண்டீஸ் ஆகிய தொடர்களிலும் புறக்கணிக்கப்பட்டார் . இந்நிலையில் , ஆஸ்திரேலிய தொடரில் மீண்டும் அணியில் சேர்க்கப்பட்டுள்ளார் . எனினும் அவர் ஆடும் லெவனில் அணியில் சேர்க்கப்படுவாரா என்பது உறுதியாக தெரியவில்லை . ஆனால் அவரை ஆடும் லெவனில் கண்டிப்பாக சேர்க்க வேண்டும் என்பதே பல முன்னாள் ஜாம்பவான்களின் கருத்தாக உள்ளது . பலரும் இந்த கருத்தை முன்வைத்து வந்த நிலையில் , ரோஹித் சர்மாவை ஆடும் லெவனில் சேர்க்கவில்லை என்றால் , கண்ணை மூடிக்கொண்டு ஆஸ்திரேலிய அணிக்கு ஆதரவளிப்பேன் என்று ஹர்பஜன் சிங் தெரிவித்ததாக ஒரு கருத்து சமூக வலைதளங்களில் வைரலாக பரவியது . ஹர்பஜன் சிங்கா இப்படி பேசியது என்று பலரும் ஆச்சரியமடைந்தனர் . இந்நிலையில் , தான் கூறியதாக பரவிவருவது அப்பட்டமான வதந்தி என்று கூறியுள்ள ஹர்பஜன் சிங் , அதற்கு கண்டனமும் தெரிவித்துள்ளார் . இதுகுறித்து டுவிட்டரில் பதிவிட்டுள்ள ஹர்பஜன் சிங் , இதுபோன்ற முட்டாள்தனமான கூற்றை நான் சொன்னேன் என்று வதந்தியை பரப்புகிறார்கள் . இதுபோன்ற எல்லா செயல்களையும் நிறுத்திடுங்க . . இந்தியாவிற்கு ஆதரவளித்து உத்வேகப்படுத்துவோம் என்று ஹர்பஜன் பதிவிட்டுள்ளார் . ஹர்பஜன் சிங் ரோஹித் சர்மாவின் கேப்டன்சியின் கீழ் மும்பை இந்தியன்ஸ் அணியில் நீண்டகாலம் ஆடியவர் என்பது குறிப்பிடத்தக்கது . இதை அடிப்படையாக வைத்துத்தான் இப்படி ஒரு புரளியை யாரோ கிளப்பி விட்டிருக்கிறார்கள் .


இந்தியா - ஆஸ்திரேலியா இடையேயான இரண்டாவது டெஸ்ட் போட்டியில் ஆஸ்திரேலிய அணி 146 ரன்கள் வித்தியாசத்தில் அபார வெற்றி பெற்று தொடரை சமன் செய்தது . இந்தியா - ஆஸ்திரேலியா இடையே அடிலெய்டில் நடந்த முதல் டெஸ்டில் இந்திய அணி வெற்றி பெற்ற நிலையில் , பெர்த்தில் நடந்த இரண்டாவது டெஸ்டில் ஆஸ்திரேலிய அணி 146 ரன்கள் வித்தியாசத்தில் வெற்றி பெற்றது . இதன்மூலம் 4 போட்டிகள் கொண்ட டெஸ்ட் தொடரை 1 - 1 என சமன் செய்தது . இந்த போட்டியில் ஆஸ்திரேலிய அணியின் இரண்டாவது இன்னிங்ஸின் போது இரண்டு அணிகளின் கேப்டன்களுக்கு இடையே முட்டிக்கொண்டது . கோலியும் பெய்னும் வாக்குவாதத்தில் ஈடுபட்டனர் . இந்த மோதல் பெரும் பரபரப்பை ஏற்படுத்தியது . இந்நிலையில் , போட்டி முடிந்ததும் இருவரும் கை கொடுத்து கொள்ளும்போது ஆஸ்திரேலிய கேப்டன் டிம் பெய்ன் கோலியை பார்த்து கை கொடுத்து அவருக்கு தட்டி கொடுக்கிறார் . ஆனால் கோலியோ முறைப்புடனும் விரைப்பாகவும் கை கொடுத்தார் . கோலியின் இந்த நடவடிக்கையும் சர்ச்சையை ஏற்படுத்தியது . களத்தில் என்னதான் மோதல் இருந்தாலும் , போட்டி முடிந்ததும் ஸ்போர்ட்ஸ்மேன்ஷிப்புடன் கை குலுக்கி கொள்வது வழக்கம் . ஆனால் கோலி டிம் பெய்னை முறைத்துக்கொண்டே கை குலுக்கிறார் . அந்த வீடியோ சமூக வலைதளங்களில் வைரலாகிவருகிறது . கோலியின் இந்த செயலை ஆஸ்திரேலிய அணியின் முன்னாள் வேகப்பந்து வீச்சாளர் மிட்செல் ஜான்சன் , கோலியை கடுமையாக விமர்சித்துள்ளார் . கோலியின் இந்த செயல் மரியாதை இல்லாத கீழ்த்தரமான செயல் என கடுமையாக விமர்சித்துள்ளார் . மிட்செல் ஜான்சனே களத்தில் எதிரணி வீரர்களுடன் கீழ்த்தரமாக வம்புக்கும் சண்டைக்கும் செல்பவர் . அவரே விமர்சிக்கும் அளவிற்கு கோலி ஆயிட்டாரே என்று நினைக்கும்போது ரசிகர்களுக்கு வருத்தமாகத்தான் இருக்கும் .


பாகுபலி - 2 படத்தின் இயக்குநர் ராஜமௌலி தன்னை ஏமாற்றிவிட்டார் என்று நடிகர் மன்சூர் அலிகான் தெரிவித்துள்ளார் . பாகுபலி2 படம் சமீபத்தில் வெளியாகி பிரமாண்ட வரவேற்பை பெற்றுள்ளது . எனினும் , அந்தப் படம் மகாபாரதம் , ராமாயணத்தின் கலவை என்று ஒருபக்கம் விமர்சனம் வந்துக் கொண்டுதான் இருக்கிறத்உ . இருந்தும் , வசூலையும் வாரிக் குவித்துக் கொண்டுதான் இருக்கிறது . இந்நிலையில் இந்த படத்தின் இயக்குனர் ராஜமௌலி தன்னை ஏமாற்றிவிட்டார் என்று மன்சூர் அலிகான் தெரிவித்துள்ளார் . உதயநிதி ஸ்டாலின் நடிப்பில் விரைவில் வெளியாகவுள்ள ‘சரவணன் இருக்க பயமேன்’ படம் தொடர்பாக நடந்த செய்தியாளர் சந்திப்பில் மன்சூர் அலிகான் பேசியதாவதுஃ “பாகுபலி படம் ஒரு சிறந்த சரித்திரப் படம் என்பதில் எந்த சந்தேகமும் இல்லை . சத்யராஜும் , ரம்யாகிருஷ்ணனும் இடம் பெற்றுள்ள சில காட்சிகள் என்னை அழ வைத்துவிட்டது . ஆனால் , இந்தப் படத்தின் இயக்குனர் ராஜமௌலி மீது எனக்கு சில அதிருப்திகள் இருக்கிறது . அவர் நன்றாக தமிழ் பேசுகிறார் . தமிழ்நாட்டில் பல நூறு கோடிகளை அப்படம் வசூலித்து வருகிறது . ஆனால் , பாகுபலி படத்தில் இடம்பெற்றுள்ள ஒரு காட்சி கூட தமிழ்நாட்டில் எடுக்கப்படவில்லை ? அதேபோல் , தமிழ் சினிமா உலகைச் சேர்ந்த ஒரு துணை நடிகர் மற்றும் தொழில்நுட்ப கலைஞர் கூட பாகுபலி படத்தில் பயன்படுத்தப்படவில்லை ? அப்படி நடந்திருந்தால் , தமிழ் சினிமாவை நம்பியுள்ள பல ஆயிரம் பேருக்கு வேலை கிடைத்திருக்கும் . இதை ராஜமௌலி செய்யாதது எனக்கு வருத்தத்தையும் , ஏமாற்றத்தையும் ஏற்படுத்தியுள்ளது” என அவர் தெரிவித்துள்ளார் .


பாஜக தேசிய செயலாளர் எச் . ராஜா மீது வழக்குப்பதிவு செய்ய சென்னை உயர்நீதிமன்றம் உத்தரவிட்டுள்ளது . இரு மதத்தினர் இடையே கலவரம் ஏற்படுத்தும் வகையில் பாஜக தேசிய செயலாளர் ஹெச் . ராஜா அறிக்கை வெளியிட்டதாக தடா ரஹீம் என்பவர் உயர்நீதிமன்றத்தில் வழக்கு தொடர்ந்தார் . அந்த மனுவில் , ராமநாதபுரத்தில் கடந்த 6 மாதங்களுக்கு முன்பு இந்து முன்னணி பிரமுகர் வெட்டப்பட்டார் . இந்தச் சம்பவத்துக்கு இஸ்லாமியர்கள்தாம் காரணம் என்று பா . ஜ . க தேசியச் செயலாளர் ஹெச் . ராஜா அறிக்கையும் பேட்டியும் கொடுத்துள்ளார் . இது தொடர்பாகக் காவல்துறையினர் நடத்திய விசாரணையில் , சொத்துத் தகராறில் இந்து முன்னணியைச் சேர்ந்த 4 பேர் இந்தச் சம்பவத்தில் ஈடுபட்டது தெரியவந்தது . இதனிடையே , ஹெச் . ராஜா இருசமூகத்தினர் இடையே கலவரத்தை ஏற்படுத்தும் விதமாக அவதூறாகப் பேசியுள்ளார் . அவர்மீது நடவடிக்கை எடுக்கக்கோரி சென்னை திருவல்லிக்கேணி காவல் நிலையத்தில் புகார் அளித்தேன் . அந்தப் புகாரின் பேரில் ஹெச் . ராஜாமீது வழக்குப்பதிவு செய்து நடவடிக்கை எடுக்க காவல்துறைக்கு உத்தரவிட வேண்டும் என தெரிவித்திருந்தார் . இந்த வழக்கு இன்று விசாரணைக்கு வந்தது . வழக்கை விசாரித்த உயர்நீதிமன்றம் முகாந்திரம் இருந்தால் சட்டத்திற்கு உட்பட்டு ஹெச் ராஜா மீது வழக்குப்பதிவு செய்ய காவல்துறைக்கு உத்தரவிட்டது .


தமிழகத்தின் ஒவ்வொரு பகுதிகளில் உள்ள முக்கிய தொழில்களை அடிப்படையாகக் கொண்டு திறன் பயிற்சி எனப்படும் புதிய பாடத் திட்டங்களை இணைக்க அரசு நடவடிக்கை எடுத்து வருவதாக அமைச்சர் செங்கோட்டையன் தெரிவித்துள்ளார் . பள்ளிக்கல்வித் துறை அமைச்சர் செங்கோட்டையன் திருச்சியில் இன்று செய்தியாளர்களை சந்தித்தார் . அப்போது அவர் , “தனியார் பள்ளிகளை விஞ்சும் நோக்கத்தோடு தமிழக அரசு செயல்பட்டு வருகிறது . வரும் கல்வியாண்டில் + 2 புதிய பாட மாற்றம் ஒரு வரலாற்றைப் படைக்கும் பாட மாற்றமாக அமையும் . இந்தியாவில் 80 லட்சம் மாணவர்கள் பொறியியல் படித்துவிட்டு வேலையில்லாமல் உள்ளனர் . தமிழகத்தின் இந்த எண்ணிக்கை 1.60 லட்சமாக உள்ளது . இதை மாற்றும் வகையில் , அந்தந்த பகுதிகளில் உள்ள தொழில்களை அடிப்படையாகக் கொண்டு திறன் பயிற்சி எனப்படும் புதிய பாடத்திட்டத்தை இணைப்பதற்கு நடவடிக்கை எடுக்கப்பட்டு வருகிறது . அதன்படி , 12 பாடத் திட்டங்கள் இணைக்கப்படும் . இதனால் , படித்து முடித்தவுடனேயே அந்தந்த பகுதிகளில் அவர்களுக்கு வேலைவாய்ப்புக்கு உத்தரவாதம் தரும் கல்வியாக அது மாற்றப்படும் . மாணவர்களுக்கு 500 இடங்களில் சிஏ பயிற்சி அளிப்பதற்கு நடவடிக்கை எடுக்கப்பட்டுள்ளது . புதிய பாடத்திட்டம் இந்தாண்டு 1,6,9,11 வகுப்புகளுக்கு உருவாக்கப்பட்டுள்ளது . அடுத்தாண்டு மீதமுள்ள 8 வகுப்புகளுக்கும் பாடங்கள் மாற்றியமைக்க நடவடிக்கை மேற்கொள்ளப்பட்டுள்ளது . 3 ஆயிரம் பள்ளிகளில் ஸ்மார்ட் கிளாஸ் ஏற்படுத்த நடவடிக்கை மேற்கொள்ளப்பட்டுள்ளது . தமிழகத்தின் புதிய பாடத்திட்டத்துக்கு மத்திய அரசு பாராட்டு தெரிவித்துள்ளது . அந்தவகையில் , தமிழகம் இந்தியாவுக்கே வழிகாட்டியாகத் திகழும் . நீட் தேர்வில் இருந்து நிரந்தர விலக்கு பெறுவது தொடர்பான வழக்கு உச்ச நீதிமன்றத்தில் நிலுவையில் உள்ளது . அதே நேரத்தில் மாணவர்களுக்குப் பயிற்சி அளிக்க வேண்டும் என்பதற்காக 412 நீட் பயிற்சி மையங்கள் ஏற்படுத்தப்பட்டுள்ளன . இந்த வாரத்தில் இருந்து பயிற்சிகள் தொடங்கும் . சிறந்த ஆசிரியர்கள் மூலம் பயிற்சி அளிக்க நடவடிக்கை எடுக்கப்படும் . 80 லட்சம் மாணவர்களுக்குப் பயிற்சி அளிக்கப்படும்” என்று தெரிவித்தார் .


தென்னாப்பிரிக்காவுக்கு எதிரான கடைசி ஒருநாள் போட்டி செஞ்சூரியனில் இன்று நடக்கிறது . தென்னாப்பிரிக்காவுக்கு எதிரான 6 போட்டிகள் கொண்ட ஒருநாள் தொடரை 4 - 1 என இந்தியா அணி ஏற்கனவே வென்றுவிட்ட நிலையில் , ஆறாவது மற்றும் இறுதி ஒருநாள் போட்டி செஞ்சூரியனில் இன்று நடக்கிறது . இந்திய டாப் ஆர்டர் பேட்ஸ்மேன்களின் சிறப்பான பேட்டிங் , சாஹல் மற்றும் குல்தீப்பின் அற்புதமான சுழல் ஆகியவற்றின் காரணமாக வரலாற்று சாதனையை இந்திய அணி படைத்துள்ளது . இதுதான் தென்னாப்பிரிக்க மண்ணில் இந்திய அணி வென்றுள்ள முதல் தொடர் . அந்த வகையில் விராட் கோலி தலைமையிலான இந்திய அணி பாராட்டு மழையில் நனைகிறது . எனினும் உலகக்கோப்பைக்கு இன்னும் ஓராண்டு காலமே உள்ள நிலையில் , மிடில் ஆர்டரை வலுப்படுத்த வேண்டிய கட்டாயத்தில் இந்திய அணி உள்ளது . இந்திய அணி தொடரை வென்றுவிட்ட நிலையில் , ஆறாவது மற்றும் கடைசி ஒருநாள் போட்டி இன்று நடக்கிறது . இந்த போட்டியில் இந்தியா வென்றால் , 5 - 1 என அபாரமாக தொடரை கைப்பற்றும் . இதற்கு முன்னதாக தென்னாப்பிரிக்க மண்ணில் ஆஸ்திரேலியா மட்டுமே அந்த அணியை 5 போட்டிகளில் வீழ்த்தியுள்ளது . இந்நிலையில் , இன்றைக்கு இந்தியா வென்றால் , அந்த சாதனையை ஆஸ்திரேலியாவுடன் இந்தியா பகிரும் . சாதனை படைக்கும் நோக்கில் இந்தியாவும் ஆறுதல் வெற்றி பெறும் நோக்கில் தென்னாப்பிரிக்காவும் களமிறங்குகிறது . இந்த போட்டியின் வெற்றி டி 20 போட்டிகளில் உத்வேகம் அளிக்கும் என்பதால் வெற்றி பெறும் முனைப்பில் தென்னாப்பிரிக்கா உள்ளது . சாதனை படைக்குமா இந்தியா ? ஆறுதல் வெற்றி பெறுமா தென்னாப்பிரிக்கா ?